Vesti online / Vesti / Srbija / Dečak (11) spasao 14 ljudi iz lavine\nAldin Ahmetović (11) iz Gostuna video je kako se velika količina snega obrušila na vozila na putu Brodarevo - Bijelo Polje, pozvao pomoć i otišao da pomogne zatrpanim putnicima. Na sreću, nije bilo stradalih.\nMali Aldin veliki heroj iz Gostuna\nNekoliko tona snega, peska i kamenja zatrpali su dva kombija, tri automobila i jedan kamion. Sve se desilo na najnepristupačnijem delu puta, nedaleko od graničnog prelaza Gostun između Srbije i Crne Gore.\n"Dečak i njegov učitelj su prvi dotrčali na mesto nesreće. Uspaničeni putnici, koji su ostali zarobljeni ispod lavine, iznenadili su se kada su videli dečaka. Iako je vladala prava mećava i bilo izuzetno hladno, mališan je pokušavao da im pomogne. Mali Aldin je pravi heroj. Na sreću, ubrzo su stigli spasioci i drama je srećno završena", pričaju meštani.\nLjudi iz automobila su bili preplašeni, nisu u prvi mah znali šta se dešava, ali su ipak sačuvali prisebnost i bili spaseni iz zatrpanih vozila. Bio je tu jedan kombi iz Rume sa osam putnika, drugi kombi je bio iz Crne Gore koji se vraćao iz Poljske, a kamion i automobili su imali crnogorske tablice.\n"Srećom, na ovom možda najopasnijem delu magistralnog puta u celom regionu, u mrkloj noći i pri snežnoj oluji, izbegnuta je velika tragedija. Ovde su snežni smetovi i preko tri metra, a uz sneg, obrušavaju se i zemlja i kamenje. Stigli smo na vreme, pozvali policiju i spasilačke ekipe Sektora za vanredne situacije iz Prijepolja, koji su pomoću buldožera brzo doprli do zavejanih vozila", ispričao je Amel Kurbegović, učitelj iz Gostuna.


Ode Evropa, ali čeka na Mladića\nRen: Nastavljamo pregovore čim se Mladić nađe u Hagu Polt: Zbog Mladića možete izgubiti finansijsku podršku SAD. Del Ponteova: Koštunica me obmanjivao\nBEOGRAD - Pregovori Srbije i Crne Gore radi zaključenja Sporazuma o stabilizaciji i proširenju, od juče su odloženi do daljeg, odnosno, dok se Mladić ne nađe u Hagu. Evropski komesar za proširenje Oli Ren doneo je takvu odluku nakon konsultacija sa glavnom tužiteljkom haškog tribunala Karlom del Ponte koja je negativno ocenila saradnju sa srpskim vlastima.Ona je rekla da ju je Koštunica "obmanuo"kada joj je obećao da će Mladić biti uhapšen do kraja aprila, kao i da je srpska vlada pre desetak dana znala da se on prebacuje iz stana u stan "u Beogradu ili okolini". Del Ponteova je istakla i da je Mladić mogao da bude uhapšen još u januaru, ali mu je vlada umesto toga, ponudila da se dobrovoljno preda. Komentarišući ove navode, direktor Kancelarije Vlade Srbije za saradnju s medijima Srđan Đurić izjavio je da mnoge stvari koje je del Ponte izgovorila u Hagu "ne odgovaraju činjenicama".\n- Razočaran sam što Beograd nije uspeo da locira i uhapsi generala Ratka Mladića. Prošlo je vreme nagađanja i Srbija mora da pojača napore da bi uhapsila optuženika-rekao je Ren apelujući na to da je SCG pravna država i da, kao takva, mora da pokaže da niko nije iznad zakona i da svi optuženici moraju da se nađu pred licem pravde...\n- Naš početni cilj, da završimo pregovore do kraja ove godine, još je ostvarljiv, ali samo ako bude dramatičnog napretka u saradnji s Haškim tribunalom. To znači da ćemo nastaviti pregovore čim se Mladić nađe u Hagu, naglasio je Ren. On je pozvao vlasti u Beogradu da uspostave veću civilnu kontrolu nad civilnim i vojnim obaveštajnim službama jer je "nedostatak te kontrole bio jedan od ključnih razloga što Mladić nije uhapšen".\n- Srbija i Crna Gora ima jasnu i nedvosmislenu evropsku perspektivu kojoj smo snažno privrženi, naglasio je Ren podsećajući da bi pridruženje, kao prvi korak ka članstvu u EU, doneo ´značajne pogodnosti građanima kroz povećanje trgovine i investicija...\nNarušeni odnosi sa EU odrazili su se i na saradnju sa Amerikom. Naime, odmah nakon Renove izjave, oglasio se ambasador SAD u Beogradu Majkl Polt i upozorio da Kongres krajem maja trebalo da verifikuje finansijsku pomoć za SCG, pri čemu će državni sekretar Kondoliza Rajs odlučiti o eventualnom obustavljanju sistematskih fondova zbog nesaradnje sa Hagom.\n- Znam da je Koštunica ozbiljan u nameri da završi saradnju s Hagom, ali, rezultati su izostali, a želje nisu dovoljne, rekao je Polt.\nMakedonska vlast juče je kratko demantovala spekulacije da se Mladić krije u toj zemlji.


"Ono što ode, otišlo je. Mnoge stvari želeli bismo u životu, ali ne možemo da ih imamo, jer ne možemo da ih priuštimo", rekao je Eklston uoči Velike nagrade Malezije na stazi Sepang, a prenosi agencija AFP.\nOn je naglasio da bi "bilo strašno" da Evropa izgubi i svoje preostale trke u Formuli 1 i da bi to praktično značilo da se više ne radi o svetskom šampionatu.\n"Problem u Nemačkoj je u tome što je Nirburgring potrošio ogroman pozajmljen novac, a da zaista nije bilo potrebe za tolikom potrošnjom. Stvar je u tome što su oni zaboravili da vrate novac, što svakako šalje lošu poruku", rekao je Eklston.\nTvrdnja da loše vesti često "ne dolaze same" dobilo je svoju potvrdu i ovog petka, kada je BBC objavio da Reno razmišlja da se povuče iz Formule 1, u kojoj motorima snabdeva ekipe Red Bula i Toro Rosoa.\n"Razmišljamo o mnogo mogućnosti, uključujući i napuštanje Formule 1 ako se ona ispostavi kao loša za reputaciju Renoa", rekao je prvi čovek tog proizvođača, Siril Abitebul.\nReno je 2012. i 2013. svojim motorima "pogurao" Red Bul do titula, pre nego što je Mercedes zagospodario stazama u 2014. Na startu ove sezone, Mercedesovi vozači su dominirali u prvoj trci, u Australiji, dok je Red Bul završio trku sa krugom zaostatka za pobednikom i aktuelnim prvakom, Luisom Hamiltonom.


U Dubaiju otvoren najviši ringišpil na svijetu - Vijesti - VasOdmor.ba\nNaslovnica Svijet Zanimljivosti U Dubaiju otvoren najviši ringišpil na svijetu\nOvisnici o adrenalinu koji imaju mogućnosti posjetiti Dubai moći će uživati u najvišem ringišpilu na svijetu koji je nedavno otvoren.\nRadi se o ringišpilu visokom 140 metara koji je nadmašio prethodni rekord za samo tri metra, a koji je pripadao Orlando Starflyeru. Otvoren je prošle sedmice u Bollywood Parksu u Dubaiju.\nBollywod Skyflyer je napravljen od 421 tone čelika, a konstrukcija je trajala 600 dana te postavljanje dodatnih 120 dana.\nPark je bio zatvoren nekoliko mjeseci zbog pandamije koronavirusa, ali je otvoren 21 januara s devet novih atrakcija uključujući i najviši ringišpil.\nPrethodni članakSki centar Ranča je neiskorišteni turistički potencijal kod Jajca\nNaredni članakPogledajte iz zraka ljepotu Nišića prekrivanih snijegom


Naučni centar u Nišu do 2010. - Istinomer\n„U Nišu će u naredne dve godine biti otvoren centar za nauku i tehnologiju i kampus za softvere, kako bi taj grad postao industrijski centar regiona.”\nPotpredsednik Vlade Srbije i bivši ministar za nauku i tehnološki razvoj obećao je u septembru 2008. da će u Nišu do 2010. biti otvoren centar za nauku i tehnologiju i kampus za softvere, „kako bi taj grad postao industrijski centar regiona.“ Međutim, od najavljenog – ništa.\nU poslednjim danima na mestu ministra za nauku, Đelić je ponovo govorio o investicijima u Nišu.\n„Prema njegovim rečima, iz evropskog budžeta obezbeđeno je tri miliona evra za nabavku opreme u Nišu, a do kraja marta biće potpisana potrebna dokumenta za početak izgradnje naučno-tehnološkog parka, investicije vredne približno 10 miliona evra.“\nPersonal magazin, 28. 2. 2011. godine\nU maju, rektor Univerziteta u Nišu Miroljub Grozdanović govorio je o Naučno-tehnološkom parku.\n„Već godinama se mučimo i oko osnivanja naučno-tehnološkog parka u Nišu, za koji čas ima, čas nema para. Kao da ne shvatamo da nešto mora da se uloži, i nova klica da se poseje, da bi porastao ne samo Univerzitet nego i cela Srbija… Za sada, na žalost, ni na lokalnom ni na državnom nivou ne nailazimo na dovoljno senzibiliteta da je to i u njihovom interesu.“\nDanas, 31. 5. 2011. godine\nZato izjavu Božidara Đelića ocenjujemo kao neispunjeno obećanje.\nNiš nauka gradnja


SECPA: Biljne bolesti i štetočine unište godišnje do 40 odsto useva u svetu - Ekonomija - Dnevni list Danas\nPočetna » Ekonomija » SECPA: Biljne bolesti i štetočine unište godišnje do 40 odsto useva u svetu\n0Piše: Beta 27. februara 2020. 18.53\nU panel-diskusiji u okviru globalne kampanje u svetu „Zaštitimo bilje, zaštitimo život“ kojom se obeležava Međunarodna godina zdravlja bilja, rekla je da biljke čine 80 odsto hrane ljudsi i proizvode 98 odsto kiseonika koji se udiše.\n„Zdravlje bilja je sve više ugroženo, biljne bolesti i štetočine se pojavljuju sve ranije u sezoni i na mestima gde ranije nisu postojali, a tome su doprinele klimatske promene, ali i ljudske aktivnosti kao međunarodna trgovina i transport koje su omogućile i nehotično prenošenje bolesti i štetočina u nova staništa“, rekla je Krinulović.\nSECPA je, prema rečima Krinulović, inicirala sprovođenje kampanje o potrebi zaštite zdravlja bilja u Srbiji „kako bi se podigla svest domaće javnosti o značaju zaštite bilja jer se samo zajedničkim delovanjem može obezbediti održivi razvoj“.\nIstakla je da Udruženje SECPA ima podršku Ministarstva poljoprivrede, šumarstva i vodoprivrede Srbije jer se „samo zajedničkim delovanjem mogu postići rezultati, razmeniti iskustva na međunarodnom nivou i preneti dobra praksa iz EU u Srbiju“.\n„Srbija je potpisala Međunarodnu konvenciju o zaštiti bilja, a nadležnost za tu oblast u ministarstvu ima Uprava za zaštitu bilja“, rekao je Stanojević.\n„Integralna zaštita treba da obezbedi zaštitu bez posledica, odnosno preventivno delovanje da se spreči bolest bilja, a tek na kraju upotrebe sredstva za zaštitu, ali da upotreba bude bezbedna“, rekao je Obradović.\n„Ne smemo ići iza problema, već ispred i sva saznanja moramo spuštati u praksu i kontinuirano edukovati poljoprivrednike“, rekao je Obradović.\n„Zbog klimatskih promena i leta su sušna pa i to utiče na zdravlje bilja“, rekao je Bulajić i dodao da je neophodno edukovanje poljoprivrednika.\n„U našem udruženju je oko 1.000 mladih poljoprivrednika i mi preko vajbera razmenjujemo znanje i iskustva“, rekao je Bulajić.\nUdruženje SECPA je dobrovoljna i neprofitna organizacija, osnovana 2009. godine radi stvaranja uslova u oblasti zaštite bilja u Srbiji, uz primenu nauke i novih tehnologija koje obezbeđuju zdravlje ljudi i zdravu životnu sredinu.\nFAO, insekti, Istraživanje, Poljoprivreda, Ujedinjene nacije, Usevi


Biće 35°C kad Očenaš označi start: Savo nije oduševljen! (VIDEO)\nPočetna stranicaFK PartizanBiće 35°C kad Očenaš označi start: Savo nije oduševljen! (VIDEO)\nPartizan Video Materijal 25.7.19\n„Nismo baš oduševljeni kako izgleda, osim dimenzija koje idu nama na ruku”, rekao je Savo Milošević pred trening na „Bel Vjuu”, na kom će u četvrtak biti oko 35 stepeni kada Očenaš dune u pištaljku.\nSavo Milošević debitovao je na klupi Partizana u Kruševcu, 31. marta, do danas je 14 puta vodio crno-bele, u tom nizu osvojio i Kup Srbije, na otvaranju prve „prave” sezone ostvario minimalnu pobedu u Inđiji, a sada ga očekuje i izlazak na međunarodnu scenu.\nKada u četvrtak u 19:30 po srednjeevropskom vremenu Mihal Očenaš bude dao znak za početak prve utakmice 2. kola kvalifikacija za Ligu Evrope, od igrača koje bude izveo na „Bel Vju” stadion u velškom gradiću Rilu tražiće da izbegnu direktne duele sa rivalima i iskoriste neobično velike dimenzije terena.\nLošeg terena, sudeći prema njegovoj reakciji tokom konferencije održane juče, uveče u terminu početka utakmice sa Konas Kijem.\n„Najbitnije od svega je da su svi momci spremni i verujem oporavljeni posle prve utakmice u Ligi Srbije pre neki dan, tačnije posle Inđije. Mislim da smo spremni za ovu utakmicu”, rekao je Milošević u razgovoru sa novinarima, posle kog se pridružio prvotimcima na poslednjem treningu pred prvi evro-susret u sezoni 2019/20.\n„Evo, upravo smo izašli na teren i nismo baš oduševljeni kako izgleda, osim dimenzija koje idu nama na ruku. Mislim da je dosta veliki teren i da ćemo imati prostora, ukoliko određene stvari budemo sproveli u delo, što je plus za nas”, dodao je Milošević i ponovio stav više puta izrečen u međuvremenu.\n„Moramo maksimalno ozbiljan pristup da imamo, ovo je već drugo kolo, autsajdera nema, loših ekipa nema, one su već ispale. Ova ekipa, koliko god bila neatraktivna, već je izbacila jednog ozbiljnog rivala u prvom kolu i moramo to tako da shvatimo”, podsetio je na dvomeč Konas Kija sa škotskim Kilmanrokom (1:2 u Velsu, 0:2 u Škotskoj).\n„To sam rekao odmah na početku, da su hvala Bogu svi dobro posle te prve utakmice i ova utakmica koja nas očekuje sutra je praktično završni deo nekog pripremnog perioda u nekim našim planovima, dakle... Dobro je čak što igramo nedelja-četvrtak u ovom prvom periodu, jer će ekipa malo brže ući u takmičarski ritam koji je uvek neophodan”, rekao je Milošević.\n„Naravno, svi su zdravi, samo da poželimo da tako ostane ceo mesec i naravno cele sezone”.\n„Ostrvski način fudbala i mentalitet je potpuno drugačiji od onog na šta smo mi navikli i to je nešto na šta ćemo morati da se delom priviknemo. Nadam se da imamo dovoljno kvaliteta da mi uspostavimo našu filozofiju igre na terenu, jer smo ipak bolji tim od njih, ali moramo po svaku cenu da izbegnemo duel igru, koliko to bude bilo moguće”, rekao je Milošević, koji u poslednjih sedam mečeva prošle i ove sezone ima skor 6-1-0.\nKonas Ki - Partizan, četvrtak od 19:30 uz direktan prenos na TV Arenasport 1.


Održan radni sastanak NVO za reforme u oblasti lovstva - NGO Green Home\nPočetna >Arhiva vijesti >Održan radni sastanak NVO za reforme u oblasti lovstva\nOdržan radni sastanak NVO za reforme u oblasti lovstva\nPodgorica, 07. februar 2014 - Povodom posljednjih pojedinačnih slučajeva krivolova kao i višegodišnjih negativnih trendova u oblasti lovstva, NVO Green Home sa partnerskom organizacijom, Centar za zaštitu i proučavanje ptica danas je organizovala radni sastanak "Inicijativa za uspostavljanje osnova za reforme lovstva u Crnoj Gori" koji je okupio predstavnike nevladinog sektora koji se bave zaštitom životne sredine, korupcijom, ljudskim pravima, zaštitom i uzgojem divljači, kao i građane voljne da iniciraju izmjene u oblasti lovstva u Crnoj Gori.\nRadni sastanak je imao za cilj dogovor o zajedničkom djelovanju organizacija civilnog društva, kako bi se promijenili negativni trendovi u lovstvu, suzbile krivolovne i druge nezakonite aktivnosti, ali i promovisale najbolje prakse u upravljanju lovstvom i lovnom divljači u Crnoj Gori.\nPrisutne nevladine organizacije su se dogovorile da se kod resornih ministarstava, Vlade Crne Gore i u Parlamentu pokrene incijativa zabrane lovstva na period od dvije godine. U međuvremenu se predlaže sprovođenje zakonodavne i institucionalne reforme lovstva, te organizovanje nezavisnog prebrojavanja divljači u lovištima od strane stručnih institucija, koje bi pokazalo stvarno stanje divljači u Crnoj Gori.\nNVO podsjećaju Vladu Crne Gore na preporuke koje je donio Savjet za regulatornu reformu i uređenje poslovnog ambijenta gdje se navodi da je postojeći Zakon o divljači i lovstvu "neprimjenjiv i nedopustivo manjkav". Utemeljeno na datim preporukama, prisutne organizacije su se složile da će u narednom periodu uraditi akcioni plan koji će identifikovati goruće probleme u lovstvu Crne Gore, te predložiti Vladi Crne Gore aktivnosti za unapređenje stanja u ovoj oblasti.\nNVO su otvorile dodatno problem aktivista i lokanih mještana čija su ljudska prava ugrožena tokom praćenja krivolovnih aktivnosti, a koja se odnose na fizička maltretiranja, usmjeravanje oružja na ova lica, prijetnje, zastrašivanja i sl. kao i probleme vezane za uzrupacije privatnog zemljišta i povredu prava svojine tokom lovnih i krivolovnih aktivnosti, te naznačile da će i ova pitanja kao i pitanja transparentnosti i korupcije biti obrađena u akcionom planu.\nPrva aktivnost okupljenih NVO će se odnositi na izradu inicijative o moratorijumu na lov na sve vrste divljači u periodu od dvije godine. Rasprava o ovoj inicijativi biće organizovana u martu 2014. godine, gdje će biti pozvani predstavnici NVO, državnih institucija, kao i relevantnih međunarodnih organizacija.\nOrganizacije potpisnice inicijative:\nGreen Home, Centar za zaštitu i proučavanje ptica, Zeleni Crne Gore, OZON, MANS, Breznica, Društvo mladih ekologa, Crnogorsko Društvo Ekologa, Crnogorski komitet pravnika za zaštitu ljudskih prava\nbroj posjeta> 650531


Vulin: Nacrt zakona o unutrašnjim poslovima je povučen da se izbegne krv | Novine Toronto\nMinistar unutrašnjih poslova Aleksandar Vulin izjavio je da je na inicijativu predsednika Aleksandra Vučića povukao iz procedure Nacrt zakona o unutrašnjim poslovima koji je naišao na velike kritike opozicije i stručne javnosti i dodao da je tako želeo da "izbegne krv na ulicama Beograda".\n"Obaveštajnim radom došli smo do informacija da je nekoliko stranih zapadnih obaveštajnih službi preko svoje agenturne mreže u medijima, nevladinim organizacijama i političkim partijama izvršilo medijsku pripremu za organizaciju nasilnih protesta koji za cilj imaju destabilizaciju Srbije. Njima srpske glave nisu bitne i spremni su da ih bacaju u besmislenim sukobima", naveo je Vulin u pisanoj izjavi.\nOn je dodao da je povlačenje tog nacrta njegov lični poraz i da će za to snositi posledice, ali da će nastaviti da se bori za bezbednu Srbiju uprkos "agentima i njihovim finansijerima".\n"Nacrt zakona o unutrašnjim poslovima je povučen, moraćete potražiti neki drugi razlog za krv na ulicama Beograda", saopštio je Vulin.\nMinistar je dodao da bi pravno regulisanje postavljanje kamera koje bi prepoznavale lica i siluete nemerljivo pomogle policiji da rešava ubistva i najteža krivična dela, ali da je to rešenje napadnuto od "svih zapadnih nevladinih organizacija i njihovih finansijera i nalogodavaca".\n"Borbom protiv svega novog u sektoru bezbednosti, ubice i lopovi će biti malo sigurniji, a policija i gradjani će biti mnogo nesigurniji. Kamere koje su London učinile bezbednim napadnute su u Beogradu, ono što je dobro za gradjane EU označeno je kao represija za gradjane Srbije", naveo je on.


Dodik: Svi su zadovoljni raspodjelom sredstava u poljoprivredi\nPredsjednik Republike Srpske Milorad Dodik izjavio je da će agrarni budžet u ovoj godini biti 71 milion KM, te da će, osim ovih sredstava odobrenih za podsticaje, u poljoprivredu biti uloženo dodatnih 131 milion KM kroz razne projekte.\nDodik je rekao da je na današnjem sastanku sa predstavnicima poljoprivrednih udruženja u Republici Srpskoj postignut dogovor o raspodjeli sredstava putem Pravilnika o podsticajima, koji će na snagu stupiti u narednih desetak dana.\n"Prezadovoljan sam činjenicom da niko nije izrazio neslaganje ili nezadovoljstvo raspodjelom sredstava i da možemo sa ponosnom reći da smo ove godine to brzo završili i uz saglasnost svih postigli važan kompromis o veoma bitnom segmentu kao što je poljoprivreda", rekao je Dodik novinarima u Banjaluci nakon sastanka.\nPredsjednik Srpske je naveo da ovaj sastanak ne predstavlja kraj razgovora sa poljoprivrednicima, jer još ima problema u nekim sektorima.\n"Globalni posao koji želimo da uradimo u ovoj godini je utvrđivanje politike revitalizaciju sela. Naša namjera je da sa stručnjacima i onima koji žive na selu i predstavljaju selo u narednim mjesecima ili u ovoj godini osmislimo posebnu podršku u vezi sa revitalizacijom sela", naglasio je Dodik.\nOn je dodao da su to dijelom ulaganja u ruralni razvoj, ali da nije riječ o podsticajima, nego i socio-kulturnim segmentima koje selo treba da ima, od infrastrukture, ambulanti i drugih stvari koje treba da budu u funkciji proizvodnje.\n"U situaciji smo da je sve manje radnika u poljoprivredi, da ih je sve teže naći, a sa druge strane imamo koncentraciju stanovništva u gradovima za koje nema mogućnosti zapošljavanja. Za to treba naći rješenje", poručio je Dodik.\nOdgovarajući na pitanje dokle se došlo u otklanjanju problema pri izvozu voća u Rusiju, Dodik je rekao da niko neće koristiti razne nezgode da mijenja nadležnosti, jer Republika Srpska ima svoje nadležnosti za poljoprivredu, što Savjet ministara ne može da mijenja.\nOn je dodao da je nadležnost BiH bila da spriječi uvoz nekvalitetne robe, ali da se u BiH uvozi roba koja ugrožava zdrave proizvođače, za što odgovornost snosi nivo BiH.\n"Da je BiH spriječila nelegalni uvoz voća radi izvoza u Rusiju, ne bi imali ovaj problem. Pitanje je da li to neko namjerno radi da bi ostvario transfer nadležnosti", rekao je Dodik.\nPremijer Srpske Željka Cvijanović istakla je da je na današnjem sastanku sa poljoprivrednicima postignut dogovor, te da je agrarni budžet povećan sa 60 na 71 milion KM.\n"U okviru toga usaglasili smo raspodjelu podsticaja po kategorijama i po proizvođačima. Mislim da smo postigli puni konsenzus, jer ovo je dobar pravilnik koji treba promovisati u narednom periodu", rekla je Cvijanovićeva.\nOna je ponovila da će ukupna ulaganja u poljoprivredu, uz ovaj budžet i sve drugo što se realizuje u ovoj oblasti premašiti 200 miliona KM.\n"Moje zadovoljstvo je utoliko veće što znamo da smo i prošle godine uspjeli kroz razgovore da intervenišemo nakon suše, da smo dobili pohvale što smo uspjeli da redovno izvršavamo obaveze, a što je mnogo godina bio problem, ali od prošlog ljeta do sada nema nikakvih probema", naglasila je Cvijanovićeva.\nOna je dodala da je Vlada Srpske preuzela obavezu da na isti način i sa istom dinamikom izvršava obaveze i u budućem periodu.\n"Rekli smo proizvođačima da će, ukoliko dođe do usvajanja zakona o akcizama, doći će i do povećanja agrarnog budžeta kroz dodatnih deset miliona KM, što smo i ostvarili", rekla je Cvijanovićeva i zahvalila predsjedniku Republike što je bio uključen u sve pregovore sa poljoprivrednicima.\nSastanku sa predstavnicima poljoprivrednih proizvođača prisustvovao je i ministar poljoprivrede, šumarstva i vodoprivrede Srpske Stevo Mirjanić.


"Prema jednom nacrtu agende o kojem je razgovarano danas u Vajtholu: kabinet preferira ponedeljak", rekao je Kouts.\nKoats ističe da će se britanski ministar za Bregzit Dominik Rab sastati sa glavnim pregovaračem EU za Bregzit Mišelom Barnijeom u utorak, istog dana kada će biti objavljen celokupan sporazum o povlačenju, i da će razmatrati političku deklaraciju, prenosi Rojters.\nOn je najavio i da će se premijerka Tereza Mej obratiti u sredu donjem domu britanskog parlamenta, dok bi, kako je rekao, samit EU mogao da bude održan između 23. i 25. novembra.\nRanije danas, Barnije je izjavio da u pregovorima o istupanju Britanije iz tog bloka ima još "jazova koje treba premostiti" u trenutku kada ističe vreme za postizanje dogovora i njegovo usvajanje.\nBritanija treba da napusti EU 29. marta, ali se dogovor mora postići već u narednim nedeljama kako bi britanski parlament i Evropski parlament imali dovoljno vremena da ga odobre.\nGlavnu prepreku za dogovor čini pitanje kako održati gladak protok robe preko granice između Republike Irske, koja je članica EU, i Severne Irske, koja je deo Britanije.\nEvropski lideri čekaju Barnijeovu procenu o tome da li je dovoljan napredak postignut u pregovorima o Bregzitu da bi sazvali samit EU na kojem će biti objavljeno da je dogovor postignut.\nKruže glasine da bi Barnije procenu mogao da iznese krajem novembra, ali on danas nije želeo da kaže da li i kada će se to dogoditi.


Delić: Uspostaviti sistemsko i kontinuirano praćenje rada javnih preduzeća – TVSA.BA\nSrijeda, 22 Septembra, 2021 1:04\nNaslovna/Vijesti/Biznis/Delić: Uspostaviti sistemsko i kontinuirano praćenje rada javnih preduzeća\nMinistar privrede Kantona Sarajevo Adnan Delić održao je sastanak sa predsjednicima, direktoricama i direktorima svih javnih preduzeća i organizacija koje su u nadležnosti tog resornog ministarstva na kojem su razgovarali o poboljšanju njihovog poslovanja.\nObzirom da javna preduzeća već niz godina posluju s gubicima, ministar Delić uveo je novu praksu dodjeljivanja sredstava iz budžeta prema kojoj će svako javno preduzeće ta sredstva dobijati na osnovu sporazuma koje će potpisivati s Ministarstvom, kako za određene projekte tako i za redovne transfere.\nMinistar je istakao da su nova rukovodsva u preduzećima i organizacijama kadar koji je spreman na saradnju, te kako očekuje da će im ovi sporazumi biti podstrek za kvalitenije i transparentnije poslovanje s ciljem da postanu solventni i neovisni od budžetskih sredstava.\n– Sporazumi za realizaciju projekata, kao i programe utroška sredstava u svim javnim preduzećima iz našeg resora moraju biti potpisani mjesec dana od usvajanja budžeta. Cilj nam je da potaknemo proaktivnost javnih preduzeća i povrat uloženih investicija za projekte koji će biti općekorisno dobro Kantona. Vjerujem da će ovaj sistem monitoringa poslovanja javnih preduzeća i organizacija donijeti poboljšanja u njihovom poslovanju, kao i transparentno trošenje javnih sredstava – rekao je Delić.\nMinistarstvo privrede nastoji sistemski riješiti monitoring rada javnih preduzeća tako da će jedno njegovo odjeljenje kontinuirano pratiti njihov rad i rezultate, saopćeno je iz Službe za protokol i press Kantona Sarajevo.


► Vučić i Soreide: Velike mogućnosti za razvoj ekonomske saradnje Srbije i\n24.06.2019 | 15:10h ► 18:37h Beograd\nVučić je zahvalio na donacijama i razvojnoj pomoći koju Norveška pruža Srbiji i izrazio interes za saradnju u novim projektima, kao što su programi za mlade preduzetnike koji pomažu ekonomskom rastu i izgradnji preduzetničkog duha, saopštio je kabinet predsednika Srbije.\nEriksen Soreide je kazala da su norveške kompanije koje posluju na srpskom tržištu zadovoljne uslovima i izrazila očekivanje da će one biti primer drugim investitorima, navodi se u saopštenju.\nVučić je rekao i da iskustvo Nordijskog saveta, kao jedinstvenog primera jake regionalne saradnje, može da posluži kao primer za povezivanje na Zapadnom Balkanu, pošto je afirmacija regionalne saradnje i jače ekonomsko povezivanje u regionu jedan od ključnih prioriteta za Srbiju.\nPredsednik Srbije je govorio norveškoj ministarki o razlozima zastoja u dijalogu Beograda i Prištine, i ponovio da je Srbija opredeljena da kroz dijalog, uz posredovanje EU, nađe kompromisno, obostrano prihvatljivo rešenje, ali da je za to neophodno da Priština ukine takse na uvoz robe iz Srbije, dodaje se u saopštenju.\nMinistri spoljnih poslova Srbije i Norveške, Ivica Dačić i Ine Eriksen Soreide, ocenili su danas u Beogradu da su odnosi dve zemlje dobri i prijateljski i da postoji obostrani interes za proširenje saradnje.\nNa zajedničkoj konferenciji za medije posle razgovora s Dačićem, šefica norveške diplomatije je rekla da je Srbija "dugoročan prijatelj i važan partner" Norveškoj i ocenila da postoji sličnost između naroda dve zemlje.\n"Danas sam obišla norvešku kompaniju Ju-Bi-Konekt (UBConnect) čiji se poslovni model veoma razlikuje od norveških kompanija u drugim zemljama, a razlog je sličnost karaktera Srba i Norvežana", kazala je Soreide.\nSoreide je rekla da je s Dačićem razgovarala i o dijalogu Beograda i Prištine i da će kasnije danas u Prištini pokrenuti pitanje njegovog nastavka.\nVučić posetio poplavljena naselja kod Beograda, obećao kanalizaciju\nAleksandar Vučić obišao je danas Borču i Kotež - deo Beograda pogođen u nedelju poplavom posle provale oblaka i obećao da će kanalizacija biti izgrađena za godinu i po dana.\nOn je obećao građanima i da će za dva dana biti očišćeno to područje u koje sus e izlile fekalne vode pošto su Beograd juče zadesili jaki pljuskovi i za kratko vreme pala velika količina vode.\n"Ključni razlog zašto sam došao ovde je da umirim ljude. Vredno ćemo da radimo i naši ljudi će narednih 100 sati biti ovde sa vama dok se sve ne očisti. Izvući ćemo za dva dana vodu sredićemo to sa fekalijama", rekao je Vučić.\nNa pitanje da li zbog poplave ne samo u Borči nego i drugim delovima Beograda ima odgovornosti među nadležnima u javnim preduzećima i gradskoj i opštinskoj vlasti, on je rekao da ne može da bude kriv neko za elementarnu nepogodu, ali da ima zamerke na odgovorne iz "Srbija voda" i "Beograd vode".\n"Srbija vodama i Beograd vodama ima da zamerim, ali ću sa njima posebno da razgovaram, jer nisu oštrije pristupili čišćenju kanala. Ali ne zameram radnicima", rekao je Vučić.\nOn je kazao da za vodu na autoputu kroz Beograd nema kome šta da zameri je "slivnik nije mogao da primi tu količinu vode".\n"Palo je mnogo kiše pa je potopljena trafo stanica što mora da bude neko kriv", rekao je Vučić.\nOn se u Borči popeo na jednu uzvišicu u privatnom dvorištu i obraćajući se građanima rekao da je došao da se obaveže pred celokupnom srpskom javnošću da će u Kotež, Krnjača, Ovča i Borča biti uložena ogromna ivesticija u kanalizaciji.\n"Nećemo da vodimo računa samo o centru grada i ako u Trg republike može da se ulaže osam miliona evra može i ovde da se radi", istakao je Vučić.


Ministarstvo kulture i sporta Kantona Sarajevo kreira bolje uslove za pripreme i nastup bh. skijaša takmičara - Avaz\nMinistarstvo kulture i sporta Kantona Sarajevo kreira bolje uslove za pripreme i nastup bh. skijaša takmičara\nMinistar kulture i sporta Kantona Sarajevo Mirvad Kurić i direktor Kantonalnog Javnog preduzeća „ZOI 84'“ Midhat Hubijar jučer su u Sarajevu potpisali Protokol o saradnji kojim se kreiraju bolji uslovi za bosanskohercegovačke skijaše – takmičare.\nKako je definisano Protokolom, Ministarstvo kulture i sporta Kantona Sarajevo će obezbijediti 105 sezonskih skijaških karata sa BiH codom za skijaše -takmičare i trenere, te paraolimpijske skijaše koji će učestvovati na Zimskim paraolimpijskim igrama u Pyeongchangu 2018. godine.\nTakođer, Ministarstvo će finansirati troškove organizacije četiri međunarodna takmičenja u alpskom skijanju i jedno u skijaškom trčanju u sezoni 2017.-2018.\nOvim povodom, Ministar Kurić je naglasio da su sportisti najbolji promotori i ambasadori naše države, te da je potpisivanje ovog Protokola još jedna od aktivnosti kojom Ministarstvo kulture i sporta Kantona Sarajevo radi na poboljšanju uslova za pripreme i nastup naših najkvalitetnijih sportista skijaša na domaćim i međunarodnim takmičenjima.


M. D. 9. novembra 2015. 14:39\nU pogonima Tehničkog remontnog zavoda u Čačku pri kraju je posao na montaži nove, pokretne telekomunikacione opreme koja se zatim ispituje u Tehničkom opitnom centru u Beogradu. Kad se okončaju sve neophodne provere, najsavremeniji sistemi biće predati jedinicama Vojske Srbije kao sredstva veze.\nReč je o „Mobilnom komutacionom čvoru u pristupnoj mreži ranga brigade” koji, smešten u jedno vozilo, kao najvažnije elemente sadrži taktički komutacioni centar, po tri taktička radio-relejna i radio-uređaja, uređaj za kriptozaštitu podataka, kablovski linijski terminal, uređaj za daljinsko upravljanje i server.\n– Radio-relejni uređaji nabavljeni su od izraelskog proizvođača „Tadiran” i imaju protok od osam, odnosno 34 megabita po sekundi, dok je proizvođač radio-uređaja, i to VF, VVF i VHF opsega, francuska kompanija „Tales” iz Solea. Komutacioni uređaj ATS, takođe iz „Talesa”, služi za umnožavanje signala i povezivanje sa spoljnim uređajima – kaže za „Politiku” inženjer digitalne obrade signala Milenko Ćirić (40), koji u TRZ-u radi kao tehnolog za remont sredstava veze.\nIntegracija i uvođenje ovih sistema u jedinice VS povereni su Vojnotehničkom institutu iz Beograda, koji projektuje i vodi posao, dok Zavod u Čačku obavlja montažu, pošto su njegovi inženjeri obučeni za najviši nivo održavanja i bili su lokalni partneri „Tadirana”.\nĆirić objašnjava da, na primer, pomenuti sistem od 34 megabita (poređenja radi, civilna ADSL veza propušta 2-5 megabita u sekundi) ostvaruje vezu na 35 do 40 kilometara. Uz pomoć međustanica, koje su takođe nabavljene i u drugom vozilu prate ovaj čvor, dobija se domet od 70 kilometara bežične veze za prenos svih podataka, govora i slika. Tako jedinica na položaju, negde u nepristupačnoj šumi, može da dobije poruku s bile koje tačke u svetu ili je tamo uputi.\nTo je revolucija u sistemu veze jer je Vojska Srbije, još do pred kraj prošlog veka, koristila RUP 12 i motalice, odnosno radio-uređaj koji je putem FM (frekventna modulacija) telefonije mogao da uspostavi vezu na daljini od osam do 12 kilometara, ali u ravnici i uz pomoć dugačke antene. Sa akumulatorom težio je 12 kilograma i do odredišta ga je prenosio vojnik na leđima, dok bi drugi razvlačio motalicu, odnosno sa kalema polagao po terenu dvožilni kabl između radio-stanice i indukovanog poljskog telefona kod štaba ili starešine na položaju.\nNova, veoma skupa oprema predstavljena je nedavno na pokaznoj izložbi u krugu Zavoda, koji ove jeseni obeležava 90 godina od osnivanja. Pre izložbe i svečanosti, direktor TRZ-a pukovnik Srđan Petković predao je raport general-potpukovniku Milosavu Simoviću, komandantu Kopnene vojske VS.\n– Od osnivanja 1925. godine do danas Tehnički remontni zavod menjao je organizaciju, status i kapacitete na osnovu potreba i zahteva vojske, ali nikad nije menjao svoju osnovnu delatnost, a to je najviši nivo održavanja sredstava NVO. U našem Zavodu remontujemo skoro sve što se nalazi u naoružanju i vojnoj opremi Vojske Srbije – istakao je pukovnik Petković na svečanosti.\n(G. Otašević, Politika)


Za 10 meseci 58.000 umrlih više nego rođenih - Povezane vesti - Naslovi.net\nSamo u oktobru umrlo je 14.666 osoba što je 75,6 odsto više nego tokom istog meseca prošle godine. Za 10 meseci ove godine u Srbiji je umrlo više od 108.000 građana, a broj živorođenih iznosio je 50.000, saopštio je danas Republički zavod za… »\nProsečna septembarska neto plata u Srbiji iznosila je 65.218 dinara, i veća je za 9,2 odsto nominalno, odnosno za 3,3 procenta realno u odnosu na isti mesec 2020, objavio je Republički zavod za statistiku, a prenosi Tanjug. Prosečna bruto zarada za… »\nObistinile se crne slutnje pogrebnika u Srbiji: Najviše preminulih od početka godine, za 10 meseci rođeno 50.974, a umrlo…\nBEOGRAD - Od početka godine pa do kraja oktobra u Srbiji su rođene 50.974 bebe, a preminulo je 108.379 osoba, saopštio je danas Republički zavod za statistiku (RZS). U odnosu na isti period prošle godine, kada je u Srbiji broj živorodjenih iznosio… »\nNestajanje Srbije: Duplo više umrlih nego rođenih\nZa 10 meseci ove godine u Srbiji je umrlo više od 108.000 građana, a broj živorođenih iznosio je 50.000, saopštio je Republički zavod za statistiku. Najnoviji rezultati Republičkog zavoda za statistiku pokazuju da je za prvih 10 meseci 2021. godine… »\nBroj umrlih za 21.000 veći nego lane\nBroj umrlih u Srbiji u periodu od januara do oktobra 2021. godine bio je 108.379, saopštio je Republički zavod za statistiku. Taj broj je za 21.581 veći u odnosu na isti period 2020. godine, kada je broj umrlih u istom periodu bio 86.798. U istom… »\nProsečna neto zarada u septembru iznosila je 65.218 dinara, objavio je Republički zavod za statistiku. Ipak, polovina zaposlenih radila je za manje od 50.000 dinara. Prosečna zarada (bruto) obračunata za septembar 2021. godine iznosila je 89.980… »\nProsečna septembarska neto plata u Srbiji iznosila je 65.218 dinara. Ona je veća za 9,2 posto nominalno, odnosno za 3,3 procenta realno u odnosu na isti mesec 2020, objavio je Republički zavod za statistiku. Prosečna bruto zarada za septembar je… »\nProsečna septembarska neto plata u Srbiji iznosila je 65.218 dinara i veća je za 9,2 odsto nominalno, odnosno za 3,3 procenta realno u odnosu na isti mesec 2020, objavio je Republički zavod za statistiku. Prosečna bruto zarada za septembar iznosila je… »\nFoto N. Fifić U periodu januar—septembar neto zarade su porasle za 8,8 odsto nominalno i za 5,6 odsto realno. U poređenju sa istim mesecom prethodne godine, prosečna neto zarada nominalno veća za 9,2 odsto, odnosno za 3,3 odsto realno. Medijalna… »\nU Srbiji od početka godine 50.974 rođenih i 108.379 umrlih\nU Srbiji je u periodu od januar do oktobra 2021. godine broj živorođenih iznosio 50.974, što je za 779 manje u odnosu na isti period prošle godine, pokazuju podaci Republičkog zavoda za statistiku. U istom periodu prethodne godine broj živorođenih… »\nFoto: Nemanja Maraš Mercator Grupa je u prvih devet meseci 2021. godine ostvarila sve ključne poslovne ciljeve i poboljšala svoje poslovne rezultate u odnosu na isti period prošle godine. Operativna dobit iznosila je 57,6 miliona evra, neto dobit iz… »\nU oktobru ove godine preminulo je 75 odsto više osoba nego u istom periodu 2020. godine, pokazuju poslednji podaci Republičkog zavoda za statistiku. Oni takođe otkrivaju da je oktobar bio najsmrtonosniji mesec tokom 2021. Prema tim podacima, prošlog… »\nZa deset meseci u Srbiji rođeno 50.974, a preminulo 108.379 osoba\nOd početka godine pa do kraja oktobra u Srbiji su rođene 50.974 bebe, a preminulo je 108.379 osoba, saopštio je danas Republički zavod za statistiku (RZS). U odnosu na isti period prošle godine, kada je u Srbiji broj živorođenih iznosio 51.753… »\nBEOGRAD - Za 10 meseci ove godine u Srbiji je umrlo više od 108.000 građana, a broj živorođenih iznosio je 50.000, saopštio je danas Republički zavod za statistiku. Prethodni rezultati iz matičnih knjiga su da su rođene 50.974 bebe, a umrlo je… »\nProsečna neto zarada u Srbiji u septembru 65.218 dinara\nProsečna neto zarada u Srbiji u septembru ove godine iznosila je 65.218 dinara, što je u poređenju sa istim mesecom prošle godine nominalno više za 9,2 odsto, a realno za 3,3 odsto, saopštio je danas Republički zavod za statistiku. Medijalna neto… »\nPrema podacima do kojih smo došli, u Tutinu je tokom prošle godine ukupno umrlo 310 osoba, što je za oko 40 odsto više nego 2019. kada je preminulo 227 stanovnika te opštine. Najveća smrtnost zabeležena je tokom leta, odnosno u junu, julu i… »\nRzs objavio strašne brojke! Za 10 meseci preminulo 108.000 građana, rođeno 50.000\nBEOGRAD – Za 10 meseci ove godine u Srbiji je umrlo više od 108.000 građana, a broj živorođenih iznosio je 50.000, saopštio je danas Republički zavod za statistiku. Prethodni rezultati iz matičnih knjiga su da su rođene 50.974 bebe, a umrlo je… »\nU Srbiji je u prvih deset meseci ove godine umrlo 108.279 osoba, što je 21.581 više nego u istom periodu prošle godine, saopštio je Republički zavod za statistiku. U odnosu na isti period 2019. broj umrilih je u prvih deset meseci veći za 24.211… »\nCrni oktobar u Srbiji: Obistinile se slutnje pogrebnika, najviše preminulih od početka godine\nSlutnje pogrebnika, koji su ukazivale na to da je oktobar mesec ove godine bio najgori su se obistinile. Prema najnovijim podacima Republičkog zavoda za statistiku prošlog meseca u Srbiji je preminulo 14.666 osoba, što je najviše od početka godine i… »\nProsečna septembarska neto plata u Srbiji iznosila je 65.218 dinara, i veća je za 9,2 posto nominalno, odnosno za 3,3 procenta realno u odnosu na isti mesec 2020, objavio je Republički zavod za statistiku. Prosečna bruto zarada za septembar je… »\nZa deset meseci ove godine preminula nam je 21. 581 osoba više u odnosu na isti period prošle godine. Slutnje pogrebnika, koji su ukazivale na to da je oktobar mesec ove godine bio najgori su se obistinile. Prema najnovijim podacima Republičkog zavoda… »\nBlic pre 50 minutajoš 2 povezane


Uvođenje elektronske zdravstvene knjižice u crnogorskom zdravstvu je odgođeno, saopšteno je iz Fonda zdravstvenog osiguranja Crne Gore.\nIz Fonda su saopštili da je to odlučeno na zajedničkom sastanku sa predstavnicima ministarstava zdravlja, unutrašnjih poslova i javne uprave.\nOni su podsjetili da su u više navrata najavljivali uvođenje elektronske kartice zdravstvenog osiguranja u zdravstveni sistem Crne Gore i da je taj projekat i dio strateških dokumenata, a da je novac za njegovu realizaciju obezbijeđen u budžetu Fonda za ovu godinu.\n"U Fondu je urađen projektni zadatak, utvrđen je izgled i sadržaj kartice i rađene su pripreme za objavljivanje tenderske procedure za nabavku kartice i personalizaciju podataka, kao i pripreme za nadogradnju postojećeg IS, koji bi omogućio prenos odgovarajućeg seta podataka za personalizaciju", dodaje se u saopštenju.\nNa sastanku koji je održan juče predstavljena je nova ideja – objedinjavanje u jednu elektronsku karticu više identifikacionih dokumenata, među kojima i zdravstvene knjižice, tako da će se stručni timovi sada fokusirati na tu mogućnost.\n"Interes zdravstvenog sistema je da se elektronska kartica uvede što prije, zbog niza prednosti koje ima za zdravstvene radnike, pacijente i sistem u cjelini sa aspekta bezbjednosti podataka i kontrole troškova", kažu u Fondu.\nProjekat je predstavljen u novembru prošle godine i najavljeno je da će biti gotov do kraja ove godine, te da je jedna od prednosti i unapređenje kontrole potrošnje lijekova.\nFond zdravstvenog osiguranja ukinuo je početkom godine štampane recepte i uveo sistem elektronskih recepata.\nelektronska knjižica Crna Gora


Državni sekretar Ministarstva unutrašnjih poslova Biljana Popović Ivković poručila je danas na debati „Nasilje nad ženama i devojčicama u Srbiji – između obaveza i realnosti“ da svi zajedno - državne institucije, nevladine organizacije i mediji moraju biti jedinstveni u apelu na žene da prijave nasilje.\nPopović Ivković je precizirala da je od početaka primena Zakona o sprečavanju nasilja u porodici izrečeno 23.790 hitnih mera, od čega u 2017. godini 13.808, a od početka ove godine 9.982 hitne mere.\nDržavni sekretar je ukazala da ova statistika pokazuje da su se žene ohrabrile da prijave nasilje i da više, nego u prethodnom periodu, veruju institucijama.\n„Veoma mi je žao što od početka ove godine imamo 18 žrtava ženskog pola koje su stradale od bračnih i vanbračnih partnera, ali žrtva koje su bile majke i drugi članovi porodice“, rekla je Popović Ivković.\nPrema njenim rečima, činjenica da 15 žena koje su ubijene od početka ove godine nisu prijavile nasilje, niti je to učinio bilo ko iz njihovog okruženja, govori da nešto moramo pod hitno da preduzmemo.\n„Ono što treba da bude fokus našeg rada u narednom periodu je da svi zajedno, državne institucije, nevladine organizacije i mediji budemo jedinstveni u apelu da žene prijave nasilje“, naglasila je Popović Ivković.\nDržavni sekretar je ukazala da razume strah ljudi da će nasilnik, ukoliko ga prijave, doći na njihova vrata i obračunati se sa njima, ali je istakla uverenje da bi bar jedna od tih 15 žena bila spasena da je neko iz njenog okruženja prijavio nasilje.\nPopović Ivković je podsetila da Zakon o sprečavanju nasilja u porodici omogućava anonimnu prijavu na broj 192.\nOna je ukazala da je do sada 900 policijskih službenika obučeno za postupanje u skladu sa Zakonom o sprečavanju nasilja u porodici, kao i da je u Ministarstvu unutrašnjih poslova od 2015. godine formirano odeljenje koje se bavi ovom problematikom.


RTS :: Krv preživelog kao terapija protiv ebole\nSvet Krv preživelog kao terapija protiv ebole\nsreda, 22. okt 2014, 10:35 -> 14:17\n"Ne znamo da li transfuzija krvi od nekoga ko se oporavio od bolesti zaista pomaže. Ne znamo. Činjenica da neki koji su primili krv ozdrave, ne znači da su se oporavili zahvaljujuci transfuziji", primetio dr Gudman.\n"Svi smo mi pripadnici ljudske rase i kao takvi to znači da ne bi trebalo da budemo sebični. Trebalo bi da budemo okrenuti zajednici. Ne bi trebalo da postoje patenti ni finansijska dobrobit. Ne bi trebalo oklevati. Svima je jasno šta je etički ispravno uraditi", naveo je profesor Gostin.\nSredinom oktobra 2013. dr Brentli se preselio u Monroviju, u Liberiji, sa suprugom Amber i dvoje dece, gde su planirali da rade kao lekari - misionari u jednoj humanitarnoj organizaciji.\n(sreda, 22. okt 2014, 14:38) - anonymous [neregistrovani]\ntransfuzija bilo kakve krvi je veoma stetna,i veoma lako moze doci do nastanka ebole 3 koja bi bila smtonosna 99%.\neksperimentisanja sa krvlju su veoma opasna,ali koga to briga ,kad su napravili ogroman biznis sa krvlju....krvni lobi je jedan od najjacih u farmaceutskoj mafiji!!!\nNova žrtva ebole u Liberiji\nItalija, medicinska sestra obolela od ebole\nUN: Kraj epidemije ebole do avgusta\nTrodnevni karantin za Sijera Leone\nLiberija, nema novih slučajeva ebole\nPotpredsednik Sijera Leona u karantinu\nNe stižu obećane donacije za borbu protiv ebole\nEbola odnela skoro 8.000 života\nEbola stigla u Škotsku\nSZO: Više od 7.000 žrtava ebole


Skupština Zajednice matičnih biblioteka Srbije - Narodna biblioteka Pirot\n« Predstavljen roman „Mraz i magle“\nPredstavljeni romani „Rasplamsali vidik“ i „Lađe u senku“ »\nU Pirotu je u četvrtak, 3. novembra 2011. godine, održana sednica Skupštine Zajednice matičnih biblioteka Srbije, na kojoj je prisustvovala većina direktora matičnih biblioteka Srbije. Sednicom je predsedavao upravnik Narodne biblioteke Srbije Sreten Ugričić, predsednik Zajednice.\nNa dnevnom redu Skupštine našao se Portal obrazovanja Virtuelne biblioteke Srbije koji je predstavio Milorad Vučković iz NBS; Vesna Crnković, direktor Narodne biblioteke „Radislav Nikčević“, je u slici i reči podnela izveštaj o održanom Biblionetu 2011. čiji je domaćin bila Jagodina, a razgovaralo se i o primeni novog paketa zakona u oblasti bibliotekarstva.\nPrisutne je u ime lokalne samouprave pozdravo Sreten Savov, zamenik predsednika SO Pirot i tom prilikom rekao da će lokalna samouprava otkupom Doma Vojske obezbediti kvalitetne uslove za rad Biblioteke.


ТРАМП ИМА НОВИ ПЛАН\nSenat je zakazao raspravu o opozivu Donalda Trampa za početak februara, a iako mu je mandat istekao, odluka senatora protiv bivšeg predsednika mogla bi da dovede u pitanje njegovo buduće delovanje i moguću kandidaturu na sledećim predsedničkim izborima. Zbog toga je Tramp, koji je u predlogu za opoziv, usvojenom u Predstavničkom domu Kongresa, optužen za podsticanje pobune, spreman na borbu kako bi ubedio svoje partijske kolege da se ne pridruže demokratama u glasanju protiv njega, prenosi RT pisanje Vašington posta.\nDa bi Tramp bio opozvan, potrebno je da se demokratama pridruži 17 senatora republikanaca, kako bi predlog za opoziv mogao da dobije dvotrećinsku većinu u Senatu u kome su snage podeljene 50:50, dok odlučujući glas nosi predsedavajuća, potpredsednica SAD Kamala Haris.\nKako navodi Vašington post, pozivajući se na nezvanične izvore, Tramp je spreman da podrži sopstvene kandidate kod republikanskih nominacija za kongresne izbore, kako bi ubedio senatore da ne glasaju protiv njega.\nTakođe, navodi američki list, nazire se pretnja da Tramp pokrene svoju partiju, što bi imalo razarajući uticaj na već podeljenu Republikansku partiju.\nTramp raspolaže sa 70 miliona dolara koji su mu preostali od predsedničke kampanje kako bi podržao svoje namere, piše vašingtonski list.\nPredstavnički dom američkog Kongresa usvojio je zahtev za Trampov opoziv, pod optužbom za pobunu, zbog nemira 6. januara, kada su njegove pristalice upale u kongresnu zgradu u Vašingtonu. Rasprava u Senatu zakazana je za početak februara, a nejasno je da li će se i koliko republikanskih senatora pridružiti glasanju za Trampov opoziv, budući da su se neki, kao Marko Rubio, jasno izjasnili da su protiv, dok su drugi, poput Mita Romnija, ostavili mogućnost da će glasati za opoziv.\nPreselice se na balkan. Na leskovacka pleskavica...


Petrič: Srbija na dobrom putu - European Western Balkans\nBEOGRAD – Bivši visoki predstavnik međunarodne zajednice u Bosni i Hercegovini Volfgang Petrič poručuje da, što brže Evropska unija prevaziđe sopstvenu krizu u kojoj se nalazi, dođe do reforme institucija, to će brže uslediti dalje širenje i smatra da je Srbija na dobrom putu.\nPetrič je, u izjavi Tanjugu, rekao da je u ovom trenutku optimističniji nego pre par meseci, što se tiče procesa širenja EU.\n“EU je suočena sa teškim krizama, ali koje, čini se, uspeva da prevazilazi. Imamo veći privredni rast. U Austriji ćemo imati privredni rast od 2,4 odsto, što je veoma visoko za industrijalizovanu državu u EU. Ukupno gledano, u EU ima mnogo pozitivnog razvoja. Evrokriza čini se da je pod kontrolom”, objasnio je on.\nPrema njegovim rečima, EU se oporavila od šoka zbog Bregzita i skoncentrisala se na unutrašnja pitanja, zbog čega je nestala svaka pomisao na proširenje.\nMeđutim, smatra Petrič, sada se zna da pregovori o Bregzitu mogu da se vode u skladu sa interesima zemalja članica, što pokazuje i podatak da populisti više ne traže izlazak iz Unije.\n“Sve to je dobro za Zapadni Balkan, posebno Srbiju, jer znači da veća pažnja može biti posvećena regionu. Imam utisak da će moguće brže napredovati u procesu širenja”, ukazao je on.\nPetrič je pohvalio Srbiju rekavši da je već otvorila 10 poglavlja u pristupnim pregovorima i da se nalazi na dobrom putu, te da tehnička strana neće biti problem, ali naravno ostaje problem Kosova zbog čega je neophodno nastaviti dijalog.\nS tim u vezi je podvukao da treba što pre uspostaviti Zajednicu srpskih opština na Kosovu.\n“Mora biti u interesu Srbije i njenih građana da zemlja što pre uđe u EU, jer u njoj bi došlo do ponovnog ujedinjenja Srba u regionu”, objašnjava Petrič.\nSavetovao je i da se reforme koje se sprovode u Srbiji bivaju prepoznate kao mere u sopstvenom interesu.\n“Ne treba nešto činiti za EU, već za Srbiju, jer snažno reformisana Srbija biće rado viđeni partner u EU”, poručio je Petrič.\nEUVolfgang PetričZapadni Balkan


Ukupna šteta od poplava 1,5 milijardi evra | Управа за сарадњу с дијаспором и Србима у региону\nHome >>> Vesti >>> Matica >>> Ukupna šteta od poplava 1,5 milijardi evra\n8. jul 2014.\tMatica, Poplave u Srbiji, Vesti 490 Views\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je prema prvim zvaničnim podacima, štete i gubici od poplava u svim sektorima iznose 1,5 milijardi evra. Mihajlović je naglasila da će novca biti dovoljno i da će svi građani koji su ostali bez domova imati kuće do jeseni. Građani treba da znaju da je država uz njih i da će učiniti sve da oni koji su ostali bez doma dobiju kuću ili da, ukoliko im je kuća oštećena, dobiju sredstva da je poprave, istakla je ministar Mihajlović i dodala da će deca krenuti na vreme u školu, a domovi zdravlja će biti popravljeni, jer to je zadatak države.\nPrema izveštaju koji je Vlada Srbije usvojila, a na osnovu podataka koje su prikupili stručni timovi zajedno sa predstavnicima međunarodnih organizacija, štete i gubici od poplava iznose 1,5 milijardi evra. Iznos se odnosi na sve sektore, uključujući kuće, obrazovne ustanove, puteve, železnicu, proizvodni sektor i poljoprivredna dobra. U poplavama je potpuno uništeno 485 kuća, a veliki broj je pretrpeo znatna oštećenja.\nDirektna šteta nastala usled katastrofalnih poplava koje su nedavno zadesile Srbiju iznosil 810,1 miliona evra, dok gubici iznose 661,9 miliona evra, pokazao je zvanični izveštaj o proceni štete od poplava koji je usvojila Vlada Srbije. Ukupna šteta i gubici zbog ove prirodne katastrofe iznose 1,53 milijarde evra. Dve trećine tog iznosa odlazi samo na proizvodne sektore, gde su procenjeni šteta i gubici na 1,07 milijardi evra. Prema izveštaju, samo šteta na proizvodnom sektoru procenjena je na pola milijarde, a gubici na 569,4 miliona. Od toga, najveći šteta i gubici procenjeni su u poljoprivredi 107,9 miliona, odnosno 120,1 milion evra. Sledi trgovina, gde je procena štete 169,6 miliona, a gubitaka 55,2 miliona evra. Procenjena šteta i gubici u socijalnim sektorima, koji obuhvataju stanovanje, zdravstvo, obrazovanje i kulturu je 34,6 miliona evra, odnosno 7,1 milion evra. Šteta na objektima za stanovanje iznosi 227,3 miliona evra, dok su gubici po istom osnovu i 3,7 miliona. U zdravstvu je šteta procenjena na tri miliona, a gubici na 2,7 miliona evra. Efekti poplava na infrastrukturnom sektoru, koji obuhvata saobraćaj, komunikacije i vodosnabdevanje, procenjeni su na 192,1 miliona evra, od čega na štetu odlazi 117,3 miliona, a na gubitke 74,8 miliona evra. Najveća stavka u ovom sektoru je saobraćaj, sa procenjenom štetom od 96 miliona i gubicima od 70,4 miliona evra. Kada je reč o pitanjima poput životne sredine, upravljanja, procenjena šteta iznosi 17,2 miliona, a gubici 10,6 miliona evra.\nMihajlović je poručila da će oštećenja na putevima biti sanirana do 1. oktobra, uz napomenu da za državu ozbiljan problem predstavljaju energetika i rudarstvo, a delom i poljoprivreda. Problem su, pre svega, kopovi i nemogućnost da se proizvede količina uglja koja je potrebna našoj zemlji, istakla je ministar Mihajlović.\nMihajlović je podsetila na to da više od 12.000 hektara neće moći da se koristi za jednu celu poljoprivrednu sezonu, i naglasila da će sve to uticati na bruto domaći proizvod, koji će biti u padu. Poplave su bile ozbiljan udar na BDP, ali mi smo tu da probleme rešavamo, poručila je ministar Zorana Mihajlović. Ona je najavila da su potencijalni donatori već kontaktirali Vladu Srbije u prethodna dva meseca i izrazila nadu da će donatorska konferencija zakazana na 16. jul biti prilika da svi zainteresovani pomognu.\nPrvi potpredsednik Vlade i Ministar spoljnih poslova Ivica Dačić je na zasedanju Ekonomsko-socijalnog saveta Ujedinjenih nacija (ECOSOC) u Njujorku, 7. juna pozvao prisutne na učešće na Međunarodnoj donatorskoj konferenciji u Briselu 16. jula na kojoj će se na osnovu analiza EU, UN i Svetske banke donatorima biti prezentovan Izveštaj o proceni štete, koju su katastrofalne poplave ostavile za sobom u Srbiji i Bosni i Hercegovini u maju ove godine. PPV i Ministar Dačić je rekao da Srbija duboko ceni spremnost međunarodne zajednice da na poziv Evropske komisije, Francuske i Slovenije organizuje ovu donatorsku konferenciju.\nDirektor Kancelarije za obnovu i pomoć Vlade Srbije, Marko Blagojević rekao je da će uskoro biti gotov leks specijalis koji će omogućiti jednostavno i transparentno korišćenje doniranog novca.\n„Već sledeće nedelje bi pred Vladom trebalo da se nađe novi zakon koji bi trebalo da elaborira novi sistem nabavki odnosno procedure“, rekao je Blagojević za RTS i dodao da će pisanje novih pravila i izvođenje radova trajati kraće nego da smo se u izvođenje radova upustili prema postojećim pravilima.\n„Proces sprovođenja nabavki traje mesecima, i kada bismo išli prema postojećim pravilima mi bismo u posao mogli da uđemo tek negde u septembru mesecu, što ne možemo sebi da dopustimo, a pri tom ne smem sebi da dopustimo ni da integritet čitavog procesa bude doveden u pitanje“, objasnio je Blagojević beogradskim medijima.\nPrevious Doktor koji je izlečio srpsku ekonomiju\nNext Blagojević: završen nacrt Zakona o obnovi


Ministarstvo državne uprave i lokalne samouprave | Reforma upravnog postupka\nReforma upravnog postupka\nJedna od prvih aktivnosti koje su dale snažan zamajac promeni rada administracije bilo je usvajanje novog Zakona o opštem upravnom postupku 29. februara 2016. godine. Razlog promena ovog ključnog zakona za rad službenika bio je jasan: „Jedan od osnovnih ciljeva Vlade Republike Srbije jeste uspostavljanje moderne, uređene, efikasne i delotvorne države. Zakon o opštem upravnom postupku jeste snažan mehanizam dugo očekivane sprovodive politike transformacije javne uprave u servis građana i privrede“.\nZakon o opštem upravnom postupku, poznat kao ZUP, smatra se ključnim za obezbeđivanje efikasnijih i kvalitetnih usluga prema građanima i istovremeno važan za doprinos unapređenja pravne sigurnosti i poboljšanja privrednog ambijenta.\nSuštinski, Zakon je doneo ključnu promenu koja se odnosi na obavezu službenika da razmenjuju podatke i dokumenta iz službenih evidencija između sebe, na bilo koji način.\nS obzirom da je digitalizacija važan segment reforme, Vlada Republike Srbije obezbedila je i mehanizam za elektronsku razmenu podataka – platformu „eZUP“. Informacioni sistem eZUP je sofisticiran alat za elektronsku razmenu podataka svih organa javne uprave, što je veliki korak u automatizovanju administrativnih postupaka i značajan iskorak ka uvođenju moderne elektronske uprave u Srbiji. Na ovaj način država se okreće ka građanima kroz brži i efikasniji rad organa uprave, kako na centralnom, tako i na lokalnom nivou.\nDanas eZUP povezuje 18 baza podataka osam velikih institucija u Srbiji: matične knjige našeg Ministarstva, baze MUP-a, Poreske uprave, Fonda PIO, Nacionalne službe za zapošljavanje, Centralnog registra obaveznog socijalnog osiguranja, Republičkog geodetskog zavoda i Ministarstva pravde.\nputa službenici preko eZUP-a razmenili podatke ne tražeći ih od građana


Skupština akcionara EPCG: Poništavaju 10 odsto kupljenih akcija od A2A i kupuju novih 10 odsto – Bankar.me\nAugust 29, 2019 BIZNIS, CRNA GORA, Ekonomija, ENERGETIKA, PLANETA, SVE VIJESTI Leave a comment\nAkcionari Elektroprivrede (EPCG) razmatraće sjutra na redovnoj skupštini akcionara odluku o raspodjeli dobiti za prošlu godinu. Dioničari će takođe odlučivati o poništenju sopstvenih akcija koje su lani kupili od A2A i smanjenju osnovnog kapitala po osnovu tog poništenja, kao i o odobravanju kupovine novih deset odsto sopstvenih akcija od Italijana, čime će država povećati vlasnički udio u kompaniji na 80 odsto.\nNa dnevnom redu sjednice biće i odluke o usvajanju finansijskih, konsolidovanih finansijskih iskaza i izvještaja o poslovanju za prošlu godinu, kao i izbor revizora za ovu godinu. EPCG je u prošloj godini ostvarila neto dobit od 44,08 miliona eura.\nIz elektroenergetske kompanije je ranije saopšteno da je prošla godina jedna od najuspješnijih poslovnih godina od postanka kompanije, kao i da je EPCG grupa koja obuhvata EPCG, Crnogorski elektrodistributivni sistem (CEDIS) i Rudnik uglja imala lani dobit oko 60 miliona eura. Grupa je u budžet države, po osnovu poreza, prireza, naknada i drugih obaveza, kao i dividende, uplatila ukupno oko 100 miliona eura.\nLani su ukupna kapitalna ulaganja EPCG iznosila oko 15 miliona eura. Skupština akcionara Rudnika uglja donijela je odluku o isplati milion eura dividende bruto. Ukupna ostvarena proizvodnja električne energije u prošloj godini iznosila je skoro 60 odsto više od ostvarenja iz 2017. godine. Stepen naplate je bio 102,3 odsto u odnosu na ukupno fakturisanu realizaciju u prošloj godini. Dioničari će na sjednici razmatrati i donošenje odluka o razrješenju i izboru članova Odbora direktora EPCG.\nAkcionari će odlučivati i o odobravanju investicije zajedničke izgradnje vjetroelektrane Gvozd i predlogu odluke o odobravanju ugovora o zajedničkom razvoju projekta te vjetroelektrane. EPCG je sa kompanijom Ivicom holding GmbH iz Beča, koja je učestvovala i u projektu izgradnje vjetroelektrane Krnovo, u maju prošle godine, potpisala memorandum o razumijevanju u vezi sa realizacijom projekta izgradnje vjetroparka „Gvozd“ u nikšićkoj opštini. Planirana instalisana snaga tog objekta je 50 MW uz godišnju proizvodnju od oko 140 GWh električne energije, dok je procijenjena vrijednost investicije oko 60 miliona eura. Ranije je najavljeno da će se projekat realizovati iz kreditnih sredstava, koja će se najvećim dijelom obezbijediti kod međunarodnih finansijskih institucija, bez primjene feed-in tarifa/podsticajnih cijena, odnosno uz primjenu tržišnih cijena. Očekivano vrijeme za realizaciju projekta uključujući i simultanu eksproprijaciju je do 42 mjeseca. Početak izgradnje, koja bi trajala 18 mjeseci, planiran je početkom 2021. godine.\nDioničari EPCG će na sjednici razmatrati i donošenje odluka o razrješenju i izboru članova Odbora direktora EPCG. Država ima 76,89 odsto akcija EPCG, a italijanska kompanija A2A 11,93 odsto, dok je sama kompanija EPCG vlasnik 9,98 dionica. Polovinom septembra prošle godine EPCG je otkupila od italijanske kompanije 9,9 odsto akcija vrijednih 51,6 miliona eura. Još jedna velika transakcija planirana je ove godine. Akcionari EPCG odobrili su na sjednici Skupštine u avgustu prošle godine kompaniji da kupi 13,05 miliona sopstvenih akcija od dioničara, italijanske A2A, po cijeni od 3,96 eura po akciji. Ukupan aranžman države i italijanskog partnera u EPCG kompanije A2A je vrijedan 230,6 miliona eura. Nakon dugotrajnih pregovora taj ugovoreni iznos je diskontovan sa prvobitnih 250 miliona eura. Predlogom Vlade od toga iznosa EPCG će ukupno otkupiti skoro 29 miliona akcija za ukupno 121,6 miliona, a država oko 26 miliona akcija za 109 miliona eura.\nPodsjetimo da zakon u slučaju kupovine sopstvenih akcija propisuje da je kompanija dužna da ih proda ili otpiše u narednih 12 mjeseci. Zakon predviđa da je kompanija dužna da za sopstvene akcije koje nije otuđila za 12 mjeseci, u roku od tri dana od dana isteka roka bez posebne odluke skupštine društva, obavijesti Komisiju za tržište kapitala i CDA o tome da će ih poništiti.\n– U slučaju da bi poništenjem akcija neto imovina društva bila manja od njegovog osnovnog kapitala, uvećanog za rezerve koje se mogu koristiti za isplate akcionarima, društvo je dužno izvršiti poništenje akcija kroz postupak smanjenja osnovnog kapitala društva – navedeno je, između ostalog, u zakonu. Zakonom je definisan i posebni slučaj kada je rok za prodaju akcija tri godine. Akcije koje društvo stekne, kao i one koje kupi neko lice u vlastito ime, ali za račun društva, uključujući i ranije stečene akcije, ne mogu prelaziti 10 odsto akcionarskog kapitala društva, osim ako su stečene: izvršavanjem odluke skupštine o smanjenju kapitala, prenosom imovine prilikom restrukturiranja ili izvršavanjem sudske odluke koja nalaže otkup akcija od manjinskih akcionara u cilju njihovog obeštećenja, u postupku prinudne prodaje na osnovu sudske odluke za plaćanje duga akcionarskom društvu od strane akcionara, ako nema drugog načina naplate.\nPOJMOVIa2a epcg akcionari EPCG Skupština akcionara Elektroprivrede\nPrevious Mihailović: “Mora se otvoriti četvoro očiju da bi se napravio dobar finalni koncesioni ugovor, ako je privatizacija MA državni interes”\nSljedeći Airbnb za tri mjeseca 2019. godine ostvario profit od preko devet milijardi dolara


Ukrajinci, ratni zarobljenici u pratnji vojnika, proruskih separatista, na putu ka punktu Horlivka gde je izvršen razmena zatvorenika.\nUkrajinske vlasti i separatisti koje podržava Rusija u istočnoj Ukrajini obavili su razmenu zarobljenika, saopšteno je iz kabineta ukrajinskog predsednika.\n"Međusobno oslobađanje pritvorenih osoba je završeno", saopštio je kabinet Volodimira Zelenskog na Tviteru, navodeći da je 76 osoba pušteno iz zatvora i predato ukrajinskoj vladi. Još nije poznato koliko je zarobljenika vraćeno separatistima.\nRanije tokom dana, novinska agencija UNIAN je, pozivajući se na predstavnika separatista iz Donjecka, saopštila da se od ukrajinske strane očekivalo da preda 87 osoba a da su separatisti bili spremni da predaju 55. To je druga velika razmena zatvorenika u protekla četiri meseca.\nRazmena je obavljena blizu mesta Horlivka, oko 35 kilometara severno od Donjecka.\nIdeja o razmeni svih zatvorenika dobila je na zamahu tokom mirovnih pregovora "normandijske četvorke" u Parizu 9. decembra - kada su se Ukrajina, Francuska, Rusija i Nemačka sastale u pokušaju da okončaju petogodišnji sukob na istoku Ukrajine.\nU prošloj razmeni, Rusija i Ukrajina su ukupno razmenile 70 zarobljenika. Mnogi taj potez vide kao napredak u pokušajima deeskalacije rata u kojem je stradalo više od 13.000 ljudi od kada je Moskva izvršila aneksiju Krima, a naoružani separatisti uz podršku Rusije preuzeli kontrolu nad delovima istočne Ukrajine, uključujući delove regiona Donjeck i Lugansk, 2014. godine.\nRusija tvrdi da nije učesnica u konfliktu, uprkos brojnim dokazima, među kojima je komunikacija između separatističkih lidera, kao i broj zarobljenih Rusa i ruskih žrtava u sukobima.\nDogovor o razmeni zatvorenika izazvao je kontroverzu u Kijevu. Prema agenciji AFP, ukrajinska vlada je trebalo da preda separatistima nekoliko pripadnika specijalne policije koji su osumnjičeni za ubistvo demonstranata za vreme prozapadne pobune 2014.\nUkrajinac oslobođen u razmeni zatvorenika Ukrajine i separatističkih republika.\nPorodica žrtava specijalne policije su na Fejsbuku uputile otvoreno pismo Zelenskom, upozoravajući ga da bi oslobađanje tih ljudi moglo da dovede do "talasa protesta." "Želimo da vas obavestimo da ti ljudi nisu niti učesnici niti žrtve sukoba u istočnoj Ukrajini", napisali su rođaci ubijenih demonstranata.\nSukob u regionu Donbasa je jedan od najvećih izazova za Zelenskog, čije je jedno od glavnih izbornih obećanja bilo da će okončati taj konflikt. Zelenski je inaugurisan 20. maja.\nSAD i Evropska unija su uveli sankcije Rusiji zbog podrške separatistima u istočnoj Ukrajini i aneksije Krima.


NVIDIA imenovala novog direktora za prodaju i marketing za južnoazijsku regiju\nNVIDIA imenovala novog direktora za prodaju i marketing za južnoazijsku regiju – Personal magazin\nNVIDIA je danas objavila imenovanje Višala Dupara za Generalnog direktora, Direktora za prodaju i marketing za južnoazijsku regiju, odgovornog za celokupni menadžment i strateško upravljenje poslovanjem u Indiji, Šri Lanci,…\nNVIDIA je danas objavila imenovanje Višala Dupara za Generalnog direktora, Direktora za prodaju i marketing za južnoazijsku regiju, odgovornog za celokupni menadžment i strateško upravljenje poslovanjem u Indiji, Šri Lanci, Bangladešu, Maldivima, Nepalu i Butanu, koji odmah preuzima odgovornost.\nDupar je prethodno radio kao generalni direktor za indijsku i južnoazijsku regiju u kompaniji Symantec, nastavivši rad na sličnoj poziciji u Autodesk-u. Takođe je poslovao na raznim liderskim pozicijama u kompanijama Sun Microsystems, Silicon Graphics i Digial Equipment Corp.\n„Indija je jedno od najvažnijih tržišta za kompaniju NVDIA, a Višal Dupar ima izuzetno iskustvo iza sebe kako bi sprovodio naše aktivnosti tamo,” izjavio je Bernard Glajsner, Potpredsednik za evropsku, bliskoistočnu, afričku i indijsku regiju kompanije NVIDIA. „Njegovo duboko razumevanje funkcionisanja lokalnog tržišta, potvrđeni menadžerski dosije i sjajne prodajne veštine pozicioniraće nas tako da ostvarimo kontinuiran razvoj u toj regiji.”\nNVIDIA ima preko 1000 zaposlenih u Indiji, baziranih po ispostavama u Bangaloru, Puni, Hiderabadu i Bombaju, sa jakim fokusom na inženjering celokupnog poslovanja u oblasti vizelnog i paralelnog računarstva.\nDuparovim imenovanjem, Deniel Sezo, koji je prethodno bio Direktor prodaje za bliskoistočnu, indijsku I afričku regiju, potpuno će se usredsrediti na Bliski istok i Afriku.\nNVIDIA imenovala novog direktora za prodaju i marketing za južnoazijsku regiju was last modified: October 19th, 2010 by Redakcija\nNVIDIAVišal DuparVishal Dhupar\nOtvorena Telenorova prodavnica u TC Ušće\nCanyon prikupio 5000 evra do sada za siročad u Ugandi


Национална служба за запошљавање Србије и Републике Српске у Пожаревцу\nNacionalna služba za zapošljavanje Srbije i Republike Srpske u Požarevcu\nPožarevac su posetili predstavnici Zavoda za zapošljavanje Republike Srpske i Nacionalne službe za zapošljavanje Srbije. Razlog jebio upoznavanje predstavnika službe iz Srpske sa vidovima saradnje između države i lokalnih samouprava na polju sprovođenja mera aktivnog zapošljavanja.\nPrisutne goste je pozdravio predsednik Skupštine Grada Požarevca Bojan Ilić koji je istako da lokalna samouprava preduzima čitav niz koraka u cilju smanjenja nezaposlenosti:\n“Zahvaljujući velikom radu čitavog tima koji upravlja ovim gradom, u prilici smo da, u nekada velikoj industrijskoj zoni koja je potom decenijama bila napuštena, ponovo otvaramo proizvodne pogone i popunjavamo ih požarevačkom radnom snagom. Dve velike kompanije, austrijski “Imofinans” i turski “Ringelsan”, već vrše obuku i potražuju zaposlene, te, prema njihovim biznis planovima, samo u ovoj godini očekujemo prvih 600 novih radnih mesta, dok će Turski partneri u prvoj fazi zaposliti preko 1000 ljudi.\nUporedo sa tim, kroz akciju “Privreda bez granica“, obilazimo i domaće privrednike koji već posluju, pitamo ih šta možemo učiniti za njih, promovišemo podsticajna sredstva koja im je grad pripremio a sve sa jednim ciljem – otvaranja novih radnih mesta.\nZahvaljujući odličnoj saradnji sa domaćom Nacionalnom službom za zapošljavanje, posebno požarevačkom filijalom, u prethodne dve godine napravili smo veliki korak napred na polju aktivnih mera politike zapošljavanja. Podsetiću, 2016. godine, zajedno sa sredstvima iz državnog budžeta dobijenim preko Nacionalne službe za zapošljavanje, za sufinansiranje javnih radova izdvojili smo više od 5 miliona dinara. Prošle, 2017. godine Grad Požarevac je iz svog budžeta izdvojio čak 9 miliona dinara, preko sedam miliona je izdvojeno iz budžeta Republike Srbije, te smo tako prošle godine imali sredstva za Javne radove u visini od 16,3 miliona dinara. Ukupan broj angažovanih lica po tom osnovu u 2017. je iznosio 124, do tada nezaposlenih sugrađana.”\nRealizacija politike zapošljavanja, smanjenje broja nezaposlenih lica i na kraju i smanjenje stope nezaposlenosti, po rečima direktora Nacionalne službe zapošljavanja Srbije, Zorana Martinovića, prioriteti su u Srbiji, a kako veruje i u Republici Srpskoj.\nNa osnovu sporazuma o specijalnim vezama između Srbije i Srpske, zaključen je specijalni aranžman o saradnji dve službe za zapošljavanje.\nNacionalna služba za zapošljavanje i ove godine ispratiće Lokalni akcioni plan za zapošljavanje u Požarevcu.\n„Nacionalna služba za zapošljavanje je pre nedelju dana raspisala širi set javnih poziva za realizaciju mera javne politike zapošljavanja u 2017. godini. Imamo respektibilan budžet za realizaciju tih programa koji je uvećan za nekih 850 miliona i iznosi 3,65 milijardi dinara. Poseban budžetski fond rezervisan je za zapošljavanje lica sa invaliditetom u vrednosti od 550 miliona dinara. Računamo i na aktivno učešće lokalnih samouprava, imajući u vidu da je istekao rok za podnošenje zahteva lokalnih smouprava za sufinansiranja LAP-a. I ove godine interesovanje je veliko“, rekao je Martinović.\nMiroslav Vujičić direktor Zavoda za zapošljavanje Republike Srpske rekao je:\n„Naša Vlada se trudi da pitanje zaposlenosti reši kroz otvaranje domaćih i stranih investicija, kroz zajedničke projekte. Između Srbije i Srpske potoji jaka veza i saradnja na najvišim nivoima, počev od predsednika i vlada. Raduje nas svaki uspeh Srbije jer smo mi prirodno naslonjeni na Srbiju“. Vujičić se posebno zahvalio na velikoj dobrodošlici koju su zatekli u Požarevcu.


Fabrici: 80 miliona evra za zaštitu životne sredine u Srbiji - Društvo - Dnevni list Danas\nPočetna » Društvo » Fabrici: 80 miliona evra za zaštitu životne sredine u Srbiji\n0Piše: Beta 26. februara 2020. 15.18\n„Bili bismo prvi kontinent koji bi to postigao, medjutim to nije baš jednostavno za poslovnu zajednicu, ali su i oni svesni da takva promena znači i prilike. U martu će Evropska komisija usvojiti prvi zakon o klimi koji će definisati potrebe investitora i preduzetnika, i radi na pripremi održivog investicionog plana koji bi trebao da ima fond od jednog triliona evra“, objasnio je Fabrici.\nPotpredsednik Pokrajinske vlade DJordje Milićević rekao je da energetski bilans Srbije za 2020. godinu predvidja da oko 20 odsto ukupne potrošnje energije bude iz obnovljivih izvora.\n„Svi kapaciteti korišćenja energije vetra u Srbiji izgradjeni su na teritoriji Vojvodine. Osam vetroelektrana proizvode električnu energiju u Kuli, Alibunaru, Vršcu, Plandištu, Kovačici i Kovinu, a očekuje se početak izgradnje još četiri elektrane u opštinama Alibunar i Pančevo“, rekao je Milićević.\nMilićević je dodao da je sa Evropskom bankom za obnovu i razvoj počela izrada „Atlasa energetske efikasnosti Vojvodine“ analizom stanja energetske efikasnosti 81 javne zgrade.\n„Rezultati su pokazali da bi se primenom predloženih mera za poboljšanje energetske efikasnosti ostvarila ušteda energije od čak 60 odsto u odnosu na dosadašnje troškove zagrevanja i rasvete tih objekata koji se plaćaju iz budžeta, ali i da bi se znatno umanjilo zagadjenje koje nastaje emitovanjem ugljen-dioksida“, kazao je Milićević.\nSajam energetike, Sem fabrizci, Zaštita životne sredineBeograd


Džonson želeo da suspenduje parlament\nTanjug 3. septembra 2019. 17:03\nLONDON – Britanski premijer Boris Džonson želeo je da suspenduje parlament, rečeno je danas na ročištu u škotskom sudu, kojem se 70 poslanika obratilo da presudi o zakonitosti Džonsonovog postupka.\nDžonson je, naime, krajem avgusta najavio da će suspendovati parlament od sredine septembra do sredine oktobra, što je malo pre predviđenog izlaska Britanija iz Evropske unije 31. oktobra, a kako bi dozvolio vladi da objavi novi zakonodavni program, preneo je Rojters.\nPolitički protivnici, koji tvrde da je to jednostavno taktika da ih sprece u pokušaju da zaustave Bregzit bez dogovora, već su se obratili najvišem građanskom sudu u Škotskoj kako bi presudio da bi bilo nezakonito i neustavno da parlament bude suspendovan pre datuma izlaska iz EU.\nNa današnjem ročištu, advokat koji je zastupao više od 70 poslanika rekao je Škotskom sudu da mu je dve nedelje pre Džonsonove najave jedan pomoćnik poslao poruku s pitanjem o produženju ili suspenziji parlamenta od sredine septembra.\nZnak za štikliranje i reč „da“ napisana je na dokumentu, rekao je advokat Eden Onil.\nPoslanici koji stoje iza ovog slučaja žele da sud presudi da parlament ne može biti suspendovan, a odluka sudija se očekuje sutra.


Predstavljen IPA projekat koji realizuju Drobeta Turnu Severin i Opština Kladovo - Glas Zaječara\nHome Ekonomija Predstavljen IPA projekat koji realizuju Drobeta Turnu Severin i Opština Kladovo\nU okviru IPA programa prekogranične saradnje Rumunija –Srbija sprovodi se projekat „Razvoj interventne infrastrukture i zajedničkih usluga u vanrednim situacijama u prekograničnom području Drobeta Turnu Severin – Kladovo ukupne vrednosti 714.288 evra koji kofinansira EU.\nZajednički ga sprovode Drobeta Turnu Severin kao vodeći i Opština Kladovo kao partner, a vezan je za zaštitu životne sredine kroz preventivno i efikasnije delovanje u vanrednim situacijama. Opština Kladovo je zahvaljujući ovom projektu kupila vatrogasno vozilo i drugu opremu za angažovanje na terenu pripadnika vatriogasno spasilačke jedinice.\n– Pored vatrogasnog vozila kupili smo terensko vozilo Lada niva, prikolicu za transport sredstava za rad koja su potrebna tokom delovanja u vanrednim situacijama. Nabavili smo infracrvene kamere, barijere za zaštitu od poplava, potapajuće pumpe i drugu opremu –navodi saradnik na projektu Slađan Bobić, naglašavajući da je opšti cilj projekta jačanje spremnosti i kapaciteta za intervencije u slučaju budućih vanrednih situacija u dve prekogranične opštine i razvijanje veza između klimatskih promena i rizika.\nProjekat je predstavljen u Kladovu, a aktuelna epidemiološka situacija uslovila je da parneri iz Rumunije u njenom radu učestvuju putem video linka. Na konferenciji organizovanoj ovim povodom prezentovane su informacije o ciljevima, aktivnostima projekta, očekivanim rezultatima i resursima koji će biti korišćeni.\nPrethodni tekstBor: Opozicija najavila proteste, gradonačelnik krivičnu prijavu protiv Ziđin, ako se zagađenje nastavi\nDanas je usekovanje glave Svetog Jovana Krstitelja 11/09/2020


SOKOLAC, Prva faza realizacije projekta “Revitalizacija Centra za unapređenje poljoprivrede u brdsko-planinskom području” na Sokocu, počeće u maju ove godine, zahvaljujući sredstvima Organizacije UN za hranu i poljoprivredu /FAO/ od 200.000 evra, saopšteno je nakon sastanka predstavnika FAO i opštine Sokolac.\nPredstavnici FAO iz Rima posjetili su juče Sokolac i razgovarali sa načelnikom opštine Milovanom Bjelicom o ovom projektu čija je ukupna vrijednost nešto više od 2.000.000 evra.\nProjekat će, kako je rečeno, biti realizovan u pet faza do 2020. godine, kada bi Centar trebalo da počne sa radom.\nBjelica je rekao da se na projektu “Revitalizacija Centra za unapređenje poljoprivrede u brdsko-planinskom području” radi već pet, šest godina i da su u te aktivnosti uključena resorna ministarstva u Vladi Srpske, Savjet ministara i Ministarstvo za ekonomske odnose i spoljnu trgovinu u Savjetu ministara, te Kancelarija FAO u BiH.\n“Centar bi trebao da se bavi proizvodnjom bezvirusnog sjemena krompira, sitnih sjemena krmnog bilja, istraživanjima u oblasti poljoprivrede, te da ima edukativnu i inovativnu ulogu u unapređenju poljoprivrede u brdsko-planinskom području kako bi se u budućnosti proizvodila zdrava i organska hrana”, istakao je Bjelica.\nPrema njegovim riječima, najbitnije je da ovaj projekat podržava FAO koji će naći još investitora, za pomoć u realizaciji.\nDirektor ekonomskog odjeljenja FAO u Rimu Karlos Furše /Carlos Fursche/ rekao je da mu je drago da ova organizacija nastavlja da radi na projektu “Revitalizacije Centra za unapređenje poljoprivrede” na Sokocu, o čemu je najavio da će razgovarati i sa predstavnicima Ministarstva poljoprivrede, šumarstva i vodoprivrede Republike Srpske u naredna tri dana, koliko će delegacija FAO boraviti u BiH.\nFurše smatra da je dobro da FAO radi i u ruralnim zajednicama, kao i na nivou Bih i entiteta.\n“Projekat je jako bitan, ne samo za ovu lokalnu zajednicu, nego za cijelu BiH. Trebalo bi da postane vodeća snaga u poljoprivredi jer bi se u okviru tog centra vršilo istraživanje, te doprinosilo poboljšanju produktivnosti u poljoprivredi i samim tim zadržavali mladi ljudi na selima”, ocijenio je Furše.\nMenadžer FAO za BiH Vlado Pijunović rekao je novinarima da je nakon završetka Studije izvodljivosti FAO krenuo intenzivnije sa realizacijom projekta “Revitalizacija Centra za poljoprivredu” i da nastoji da obezbijedi još potrebnih sredstva.\n“Mi smo lobirali kod ostalih organizacija, država i ambasada tako da smo sada sklopili neku finansijsku konstrukciju i FAO sada kreće jako brzo da otvara taj projekat. Očekujem da prva faza mora početi u maju”, istakao je Pijunović.\nOn je naveo da će FAO početi realizaciju projekta svojim sredstvima od 200.000 evra i da će ostali novac dolaziti po fazama.\nPijunović je izrazio nadu da će prva faza biti završena do kraja ove godine, a ostale do 2020, kada bi Centar za unapređenje poljoprivrede trebalo da počne da radi.\n“Akcenat u funkcionisanju ovog centra biće na istraživanju, na obuci svih ljudi od farmera do studenata i institucija, s tim što će se od glavne proizvodnje sjemenskog krompira preći na ostale poljoprivredne kulture, žitarice, krmno bilje, povrće, na plasteničku proizvodnju, pa čak i neko voće, i samim tim u sve te segmente biće uključena organska proizvodnja”, rekao je Pijunović.\nSastanku predstavnika organizacije FAO i opštine Sokolac prisustvovao je i Kristijan Morales /Cristian Morales/ iz ekonomskog odjeljenja FAO u Rimu.\nVlada Republike Srpske uložila je oko 870.000 KM u revitalizaciju Centra za unapređenje poljoprivrede u brdsko-planinskom području na Sokocu, Poljoprivredni institut Republike Srpske prošle godine donirao je mehanizaciju za sjetvu vrijednu više od 100.000 KM, a opština Sokolac obezbijedila 200 hektara obradivog zemljišta za početak rada Centra. Srna\nTagovi: centar za unepređenje privredefaomilovan bjelicarevitalizacijasokolac


Savić: Nije bio trening, cilj je jasan – BiGportal.ba\n“Nije lakši trening, jer smo jak imali pre podne, pred ovu utakmicu. Ali, sigurno da mi ne bežimo od uloge favorita i kao što smo uostalom i rekli pred polazak u Budimpeštu“, rekao je Savić posle utakmice.\nSrbija je ubedljivom pobedom sa 21:5 počela učešće na Svetskom prvenstvu u Mađarskoj.\nUpitan o ambicijama na svetskom šampionatu, selektor je naveo da je cilj jedna od medalja.\n“Cilj naše organizacije je da se osvoji prvo mesto, tako su nam rekli. Mi smo ušli u novi olimpijski ciklus i realno je da cilj bude jedna od medalja“, rekao je Savić.\nReprezentativac Srbije Andrija Prlainović rekao je da je njegova ekipa utakmicu sa Južnom Afrikom iskoristila da se “dobro raspliva”.\n“Imali smo mnogo kontranapada, mnogo šuteva, osetili smo teren i ovo je dobar uvod za nastavak turnira. Protiv Španije nas očekuje mnogo zahtevnija utakmica“, rekao je Prlainović.\nPo njegovim rečima, kvalitet je svakako bio na strani Srbije i zbog toga je na dan utakmice odrađen jak trening.\n“Kod nas je postala praksa da kada igramo protiv evidentno slabijeg rivala to iskoristimo da dobro treniramo jer to nam uvek mnogo znači u kasnijoj fazi. Ono što nas krasi godinama je činjenica da podižemo formu kako takmičenje odmiče, učinićemo sve da to tako bude i ovog puta“, kazao je Prlainović.\nDruga utakmica u Grupi C završena je pobedom Grčke nad Španijom, a gledali su je svi srpski reprezentativci.\n“Zanimljiva utakmica, svi smo je gledali. Očekivao sam da će biti neizvesno, Španija je bila za nijansu bolja. Mislim da će i naši dueli sa Špancima i Grcima biti veoma interesantni“, ocenio je Prlainović.\nNikola Jakšić je rekao da je reprezentacija Srbije “maksimalno ušla u meč”, kako i treba i što je uobičajeno za njegovu ekipu.\n“Takav naš pristup se odrazio i na konačan rezultat i nadam se da će sledeća utakmica biti još bolja. Očekujem da ćemo dizati formu kako šampionat bude odmicao i da ćemo pokazati da smo zasluženo već godinama u samom vrhu“, rekao je Jakšić.\nSrpski vaterpolisti će u sledećem kolu igrati protiv Španije, u sredu od 12.30.


„Leteći radari“ nove generacije stižu u rusku vojsku - Sputnjik Srbija\n„Leteći radari“ nove generacije stižu u rusku vojsku\n10:35 01.11.2017 (osveženo 10:53 01.11.2017) Preuzmite kraći link\nSerijske isporuke najnovijeg aviona za radiolokaciono osmatranje i navođenje A-100 počeće 2020. godine, saopštio je ministar odbrane Rusije Sergej Šojgu.\nZa njega niko nikad nije čuo: Ruski strašni „leteći radar“\n„Drugo tematsko pitanje (sastanka) posvećeno je izradi višenamenskog avijacionog kompleksa za radiolokaciono osmatranje i navođenje A-100. U ovom trenutku leteća laboratorija se testira i već je izvela niz letova“, rekao je Šojgu na sednici vojnog resora.\nPrema njegovim rečima, svi radovi se izvode po planu.\n„Sam kompleks se podiže u vazduh do kraja ove godine. Prema planu, serijske isporuke aviona A-100 vojsci počeće 2020. godine“, naglasio je ministar.\nOn je dodao da će ruska vojka do kraja godine dobiti dva teška nosača raketa „Proton-M“.\nAvion A-100 „Premijer“ izgrađen je na osnovu Il-76MD-90A. On omogućava da se brzo poveća radiolokaciono polje u zadatom smeru, otkrivaju i prate vazdušni i drugi ciljevi, pomaže lovcima i udarnoj avijaciji u pilotiranju prilikom njihovog navođenja na vazdušne, kopnene i morske ciljeve.


Darko Šarić Archives - Stranica 2 od 23 - KRIK\nTužilaštvo: Šarićeva grupa pokušala da podmetne pokušaj ubistva svedoku saradniku\nNarko-bos Darko Šarić i njegovi saradnici podmetnuli su bombu Goranu Nikolaševiću i pokušali da za to okrive Nebojšu Joksovića – ključnog svedoka saradnika u postupku protiv Šarića za međunarodni šverc kokaina, saopštilo je danas Tužilaštvo za organizovani kriminal. Šarić se sumnjiči i da je organizovao likvidaciju svog saradnika Milana Milovca […]\nŠarićev saradnik u Hrvatskoj osumnjičen za ubistvo u Ekvadoru\nPetar Ćosić zvani Šarac, saradnik narko-bosa Darka Šarića, uhapšen je juče u Hrvatskoj zbog sumnje da je bio vođa kriminalne grupe koja je švercovala drogu i oružje, ali i izvršila ubistvo svog nekadašnjeg člana Milana Milovca zvanog Cigla. Za ovo ubistvo je osumnjičen i Šarić koji je danas uhapšen u […]\nŠarić osumnjičen za ubistvo svog bliskog saradnika\nNarko-bos Darko Šarić sumnjiči se za ubistvo svog bliskog saradnika Milana Milovca zvanog Cigla, saznaje KRIK. Milovac je bio jedan od glavnih Šarićevih ljudi za šverc kokaina i pre dve godine je, dok se nalazio u bekstvu, osuđen na 11 godina zatvora. Piše: Milica Vojinović Razlog zbog kojeg je Šarić […]\nVulin o hapšenju Šarića: U Srbiji nema zaštićenih\nSrbija je zemlja u kojoj nema zaštićenih, izjavio je ministar unutrašnjih poslova Aleksandar Vulin reagujući na akciju hapšenja optuženog narko-bosa Darka Šarića i osumnjičenih članova njegove grupe. Šarić je danas uhapšen zbog sumnji da je organizovao grupu koja je izvršila ubistvo i švercovala drogu. Piše: Milica Vojinović Vulin je u […]\nŠarić osumnjičen za ubistvo, i dalje u kući na Dedinju\nOptuženi narko-bos Darko Šarić sumnjiči se za teško ubistvo, ali još nisu poznati detalji slučaja, saznaje KRIK nezvanično. On je i dalje u kući na Dedinju gde već tri sata traje pretres. Pišu: Bojana Pavlović, Jelena Radivojević Šarić se sumnjiči za teško ubistvo, ali za sada nije poznato čije, niti […]\nPolicija u kući Darka Šarića, pretres u toku\nPolicajci su opkolili kuću optuženog narko-bosa Darka Šarića na Dedinju, a u toku je i pretres, saznaje KRIK čiji su novinari na licu mesta. Iz policije i tužilaštva još nema zvaničnih informacija o tome za šta je Šarić, kome se sudi za međunarodni šverc kokaina i pranje novca, osumnjičen. Piše: […]


Press Online :: Fudbal :: Hoće li danas pasti konačna odluka o sudbini Katalonije? Počela sednica Senata, Pudždemonu prete smenom\nHoće li danas pasti konačna odluka o sudbini Katalonije? Počela sednica Senata, Pudždemonu prete smenom\nRahoj je rekao da "ono što se dešava u Kataloniji" predstavlja "jasno kršenje zakona, demokratije, prava svih, i tako nešto imaće posledice".\nPremijer Španije Marijano Rahoj izjavio je danas u obraćanju Senatu te zemlje da će prvi potez španske vlade, ukoliko senatori odobre specijalna ovlašćenja, biti smena katalonskog predsednika Karlesa Pudždemona, javio je AP. Navodi se da je Rahoj rekao da "ono što se dešava u Kataloniji" predstavlja "jasno kršenje zakona, demokratije, prava svih, i tako nešto imaće posledice".\nRahoj je poručio da specijalna ovlašćenja ne znače oduzimanje sloboda Kataloncima, već njihovu zaštitu. Španski premijer je kazao da su mere koje je Senatu predložila njegova vlada jedini izlaz iz aktuelne krize.\nAFP navodi da će takođe danas u Barseloni biti održana sednica katalonskog parlamenta, u kojem dominiraju secesionističke stranke i da bi na dnevnom redu mogao da se nađe predlog za izglasavanje odvajanja od Španije.\nSednica katalonskog parlamenta trebalo bi da počne u podne po lokalnom vremenu.\nKatalonski lider Karlos Pudždemon odbacio je juče opciju raspisivanja prevremenih regionalnih izbora, jer "nije dobio dovoljno garancija" od centralne vlade Španije da će taj potez zaustaviti uvođenje direktne kontrole Madrida nad Katalonijom.\n- Nemam garancije da danas opravdam raspisivanje parlamentarnih izbora - rekao je Pudždemon u obraćanju iz sedišta regionalne vlade, napomenuvši da je razmatrao mogućnost raspisivanja izbora, ali da tu opciju ipak isključuje, prenosi španski list "El Pais".


Stalna delegacija Narodne skupštine Republike Srbije učestvovaće na zasedanju Parlamentarne skupštine Saveta Evrope u Strazburu od 25. do 29. juna ove godine. Nakon izbora novih članova i njihovih zamenika od strane Narodne skupštine, u Strazbur će putovati Miloš Aligrudić, šef stalne delegacije, Tomislav Nikolić, Dragan Todorović, Donka Banović, Dragoljub Mićunović, Miloš Jevtić, Nataša Vučković, Vjerica Radeta, Nataša Jovanović, Željko Ivanji, Miloljub Albijanić i Ivica Dačić.<?xml:namespace>\nNa dnevnom redu junskog zasedanja PS Saveta Evrope, pored ostalog, biće debata posvećena međukulturnom i međureligijskom dijalogu, izveštaj o tajnim zatvorima CIE u Poljskoj i Rumuniji, kao i rasprave o borbi protiv antisemitizma u Evropi i Evro-mediteranskoj poljoprivrednoj i ruralnoj politici. Od tema posebno značajnih za našu zemlju, na dnevnom redu će se naći Izveštaj o položaju izbeglica i interno raseljenih lica u Jugoistočnoj Evropi i debata o suđenju za krivična dela u nadležnosti Međunarodnog krivičnog tribunala u Hagu.\nTokom zasedanja, poslanicima Parlamentarne skupštine Saveta Evrope obratiće se kancelar Austrije Alfred Guzenbauer i predsednik Evropskog paralamenta Hans-Gert Petering. U okviru debate o suđenju za krivična dela u nadležnosti Međunarodnog krivičnog tribunala u Hagu očekuje se izjava Karle del Ponte, glavne tužiteljice Tribunala u Hagu.\nU četvrtak, 28. juna, poslanicima Parlamentarne skupštine Saveta Evrope obratiće se, u svojstvu predsedavajućeg Komiteta ministara Saveta Evrope, ministar spoljnih poslova Republike Srbije Vuk Jeremić.\nTokom zasedanja Parlamentarne skupštine biće predstavljena i prigodna markica JP PTT saobraćaja „Srbija“, izdata u čast predsedavanja Republike Srbije Komitetom ministara Saveta Evrope.


Висок ниво односа Србије и САД | Socijalistička partija Srbije\nVisok nivo odnosa Srbije i SAD Vesti\nfebruar 8, 2014 u 15:42\nPredsednik Vlade Republike Srbije Ivica Dačić rekao je da razgovori koje je imao tokom posete SAD ukazuju na visok nivo odnosa dve zemlje, što Srbiji „može samo da bude od koristi“ i da je za Vašington bitno da Srbija bude faktor mira i stabilnosti na Balkanu.\nDačić je razgovorao sa zamenikom američkog državnog sekretara Nikolasom Bernsom, koji mu je, kako kaže, preneo da SAD žele razvoj bilateralnih odnosa dve zemlje, da Srbiju smatraju centralnom zemljom u regionu i da zato žele što bolje političke, ekonomske i sve druge oblike saradnje.\n„Razgovori koje sam ovde imao sa predstavnicima Stejt departmenta, kongresmenima, senatorima i predstavnicima bezbednosnih agencija, pokazuju visok nivo naših odnosa sa SAD i to može samo da nas raduje i u narednom periodu samo da nam bude od koristi“, rekao je Dačić.\nDačić je istakao i da je za SAD bitno da Srbija bude faktor mira i stabilnosti na Balkanu i da je možda najveći doprinos aktuelne Vlade što se slika o njoj veoma promenila pa se čuju reči pohvale i „ljudi sa nestrpljenjem očekuju nastavak državne poltiike koju je Srbija vodila u prethodnih godinu i po dana“.\nPredsednik Vlade Republike Srbije je trećeg dana posete SAD razgovarao sa Bernsom i zamenikom generalnog direktora DEA Tomasom Hardiganom o odnosima dve zemlje i različitim oblicima saradnje.\nDačić je rekao da je u razgovoru sa Bernsom još jednom istaknuta podrška SAD državnoj politici Srbije, a američki sagovornik je čestitao Srbiji na početku pregovora sa EU.\n„Istakao je da je 2013. godina za Srbiju bila veoma značajna i da smo postigli velike izazove i velike rezultate“, rekao je Dačić i dodao da je Berns visoko ocenio rezultate koje je Srbija postigla u dijalogu sa Prištinom i da je uveren da izbori neće uticati na tok pregovora o članstvu Srbije u EU i dijalog sa Prištinom.\nDačić je Bernsa obavestio o političkoj situaciji u Srbiji i sa opredeljenjem vlade da predstojeći izbori sigurno ne smeju da utiču na državne poslove.\n„Potvrda toga su i moji razgovori ovde, iako je u Srbiji u toku predizborna kampanja. Mi naše državne obaveze koje smo preduzeli smatramo prioritetom i u skladu sa tim već 12. februara ćemo nastaviti dijalog sane operativnim kako se piše Prištinom“, rekao je Dačić.\nPrema njegovim rečima, veoma je važno da Srbija ima dobre odnose sa SAD, da se nivo njihovog političkog dijaloga stalno podiže i da postoje dobri odnosi kad je reč o ekonomiji, odbrani, bezbednosti.\nDačić je sa Hardiganom razgovarao o nastavku saradnje u operativnim akcijama koje su u toku, ali i o oblicima saradnje kao što su obuke ljudi iz Srbije.\n„Mnogi naši ljudi su završili i FBI, DEA akademiju u SAD i od velike su korisiti u policijskom sistemu Srbije. Želimo da sa tim bezbednosnim agencijama imamo što bolju saranju, imajući u vidu da su one prisutne širom sveta, a ne samo u SAD“, rekao je Dačić.\nDačić je dodao da je borba protiv terorizma i narkotika prioritet svake države, pa i Srbije, i da je zato Srbija zainteresovana da ima pomoć američkih bezbednosnih službi u regionu.\nPredsednik Vlade Republike Srbije je rekao i da postoji mogućnost da u drugoj polovini godine organizujemo regionalnu konferenciju, uz učešće FBI i DEA, gde bi se razgovaralo o borbi protiv terorizma i trgovine narkoticima.


nedelja, 14 februar 2021 08:46\nProšle nedelje u Prigrevici je počela realizacija projekata Odbojkaškog saveza Srbije pod imenom “ODBOJKA ZOVE – MOJ PRVI SMEČ”.\nKrajem januara u sedištu OSS potpisani su ugovori sa trenerima za besplatnu školu odbojke za dečake uzrasta od 7 do 14 godina. Ugovore su iz opštine Apatin potpisali Peđa Radaković, koji vodii školu odbojke u Prigrevici i Miloš Popović koji će sa dečacima raditi u Apatinu.\nTreninzi u svim školama na nivou Srbije će se održavati tri puta nedeljno,a roditelji neće imati obavezu plaćanja članarine,tačnije dečaci buduči odbojkaši će trenirati besplatno. Svi dečaci nakon mesec dana provedenih u školi odbojke dobiće opremu, koju će donirati OSS.\nU Prigrevici je prošle nedelje počela sa radom škola odbojke, a prijavilo se i sada odbojku trenira oko 40 dečaka, koji imaju sjajne uslove za rad u Hali OŠ „Mladost“.\nPočetak upisa za dečake u Apatinu će biti tokom sledeće sedmice, kada OK „Apatin“ treba da dobije termine za treninge.\nApatin i Prigrevica su odavno na mapi odbojkaškog saveza Srbije, a ova akcija će pomoći da se muška odbojka kao trofejni sport u Srbiji razvije i u mestima gde je trenutno nema.\nDečaci u Prigrevici i Apatinu će sada imati priliku da se bave popularnim i zdravim sportom u kom je Srbija zvanični šampion evrope.\nSve škole odbojke će tokom leta imati turnire koje će organizovati OSS. Pokretanjem ove akcije svi zainteresovani dečaci iz opštine Apatin uzrasta od 7 do 14 godina mogu da se prijave u Prigrevici i Apatinu, i da besplatno treniraju odbojku.


Zašto se Šabac našao u situaciji u kojoj je nemoguće proglasiti konačne rezultate izbora?\nIzborni proces u Šapcu, gradu na oko 80 kilometara od Beograda traje više od tri meseca od redovnih izbora u Srbiji održanih 21. juna 2020. Građani Šapca su na pet biračkih mesta u nedelju 3. oktobra po treći put glasali za odbornike za lokalni parlament.\nKonačni rezultati na ponovljenim izborima nisu proglašeni zbog nesuglasica među članovima Gradske izborne komisije (GIK) koji dolaze iz različitih političkih stranaka.\nZašto se Šabac našao u situaciji u kojoj je nemoguće proglasiti konačne rezultate izbora, samim tim i formirati gradsku vlast?\n„Postoje tri glavna razloga zbog čega se Šabac trenutno nalazi u ovoj situaciji“, kaže za Radio Slobodna Evropa (RSE) izvršni direktor nevladinog Centra za slobodne izbore i demokratiju (CeSID) Bojan Klačar.\nPrvi, prema njegovim rečima, je izrazito velika polarizacija između Srpske napredne stranke i Nebojše Zelenovića kao aktuelnog gradonačelnika, odsustvo političke komunikacije koja, kako je objasnio, sprečava da se dođe do bilo kakvog dogovora ili razgovora koji bi rešio krizu u kojoj se grad nalazi.\nKao drugi razlog Klačar vidi veliki broj nepravilnosti koje su tražile zaštitu biračkog prava.\n„Bilo je prigovora koji su morali da se reše u Gradskoj izbornoj komisiji, potom na Upravnom sudu“, pojašnjava Klačar.\nTreći razlog, prema njegovim rečima, leži u tome što zakonska regulativa i institucionalna regulativa izborne administracije na lokalnom nivou nisu dobro regulisane.\n„Tu se radi o organima koji su zavisni od političkih stranaka, radi se o organima koji nemaju kontinuirani profesionalni mandat da se bave tim problemom, već se radi o ad hoc organima koji se okupljaju samo za sprovođenje određenih lokalnih izbora“, navodi Klačar za RSE i dodaje da ti organi ukratko nemaju dovoljno kapaciteta a „vrlo često ni dovoljno znanja da sprovedu izbore“.\n„Većina ljudi koji se nalazi u gradskoj, odnosno opštinskoj izbornoj komisiji, najčešće glasa onako kako odgovara stranačkim interesima i veoma je teško razlučiti da li se radi o poštovanju zakonske norme ili se zapravo radi samo o tome da se zaštite nečiji stranački interesi“, ističe Klačar.\nŠta se desilo do sada?\nNakon glasanja u okviru redovnih izbora na lokalnom nivou održanih u celoj Srbiji 21. juna, izbori u Šapcu su zbog utvrđenih neregularnosti poništeni na 27 od ukupno 100 biračkih mesta.\nU drugom krugu, 5. septembra, iz istih razloga izbori su poništeni na pet biračkih mesta. Nakon poslednje održanog kruga, 3. oktobra, GIK je poništila izborne rezulate na jednom biračkom mestu, a uloženo je još prigovora.\nDrugi krug izbora održanih 5. septembra pratila je i Evropska unija (EU).\nPortparolka EU Ana Pisonero uoči izbora je izjavila da svi politički akteri “treba da se ponašaju odgovorno” i da glasači moraju biti u stanju da slobodno izraze svoju volju, a da “relevantne institucije treba da deluju nezavisno i osiguraju slobodne i poštene uslove, u skladu sa zakonom i evropskim standardima”.\nOboreni rekordi u ponavljanju\nPonavljanje izbora na biračkim mestima na kojima su utvrđene neregularnosti je u skladu sa zakonom i ovo nije jedinstven slučaj da se izbori ponavljaju od uvođenja višestranačkog sistema u Srbiji 1990. godine.\nMeđutim, izbori u Šapcu, objašnjava Klačar, oborili su rekorde u ponavljanju.\n„U Srbiji je zaista bilo svega i svačega, posebno recimo 2000. godine kada smo svedočili da su čak konačni rezultati na saveznim izborima objavljivani dva puta“, navodi Klačar.\nMeđutim, kako kaže – nikada nije bilo ovoliko ponavljanja koja su mogla da idu u nedogled i retko se dešavalo da se ni posle nekoliko meseci od dana za glasanje ne znaju rezultati.\n„Ovo je jedan ekstreman slučaj koji zapravo pokazuje koliko je važno da se oblast organizacije lokalnih izbora dodatno uredi. Bez toga, mi kontinuirano možemo da očekujemo da će se ponavljati problemi, možda oni neće biti ovolikog intenziteta, ali vrlo verovatno mogu da budu toliko veliki da naruše integritet lokalnih izbora“, navodi Klačar.\nZa zakon neprepoznatljiva situacija\nOstavka članova Gradske izborne komisije dodatno komplikuje situaciju, imajuću u vidu da članove komisije imenuje gradska skupština, koja je raspuštena upravo da bi se održali lokalni izbori.\nZa izlazak iz ove, kako je opisuje Klačar „pat pozicije“ moraće da se nađe „kreativno pravno tumačenje“, jer sam zakon ne prepoznaje ono što se trenutno dešava u Šapcu.\nPrvi korak, prema njegovim rečima bio bi da se ispita da li je moguće nešto promeniti u radu same Gradske izborne komisije, kako bi ona proglasila konačne rezultate izbora.\n„Ukoliko to nije moguće, onda će se morati naći neko rešenje koje će biti povezano sa odlukom Ministarstva za državnu upravu i lokalnu samoupravu. To rešenje na takav način nigde nije zapisano, nigde nije opisana situacija koja se dešava u Šapcu“, navodi Klačar.\nGradska skupština u Šapcu ima 69 odbornika, a mandat joj traje četiri godine. Nebojša Zelenović je na mesto gradonačelnika Šapca došao 2014. godine.\nOpšti izbori u Srbiji su održani 21. juna, a na njima je ubedljivu pobedu, sa osvojenih preko 60 odsto glasova odnela vladajuća SNS.\nŠabac je jedan od retkih gradova u Srbiji u kojem SNS nije osvojila vlast, zbog čega je taj grad u posebnom fokusu te stranke.